cyanic-selkie/wikianc huggingface dataset:
ರಾಸಾಯನಿಕ ಬಂಧ
ಇತಿಹಾಸ
1819ರಲ್ಲಿ ಪ್ರವಾಹ ವಿದ್ಯುತ್ತಿನ ರಾಶಿಯನ್ನು ಆವಿಷ್ಕರಿಸಿದ ಹಿಂದೆಯೇ ಜಾನ್ಸ್ ಜ್ಯಾಕಬ್ ಬರ್ಜೆಲಿಯಸ್‌, ಒಂದುಗೂಡುವ ಪರಮಾಣುಗಳ ವಿದ್ಯುತ್ ಋಣಾತ್ಮಕ ಮತ್ತು ವಿದ್ಯುತ್ ಧನಾತ್ಮಕ ಗುಣವನ್ನು ಸೂಚಿಸುವ ರಾಸಾಯನಿಕ ಸಂಯೋಗದ ಸಿದ್ಧಾಂತವೊಂದನ್ನು ಅಭಿವೃದ್ಧಿಪಡಿಸಿದನು. 19ನೇ ಶತಮಾನದ ಮಧ್ಯದಲ್ಲಿ, ಎಡ್ವರ್ಡ್ ಫ್ರ್ಯಾಂಕ್ಲಾಂಡ್, F.A. ಕೆಕುಲೆ, A.S. ಕೂಪರ್, A.M. ಬಟ್ಲರೊ ಮತ್ತು ಹರ್ಮನ್ ಕೋಲ್ಬೆ ರ‌್ಯಾಡಿಕಲ್‌ಗಳ ಸಿದ್ಧಾಂತದ ಆಧಾರದಲ್ಲಿ ವೇಲೆನ್ಸಿಯ ಸಿದ್ಧಾಂತವನ್ನು ಅಭಿವೃದ್ಧಿಪಡಿಸಿದರು. ಅದನ್ನು ಆರಂಭದಲ್ಲಿ "ಒಂದುಗೂಡಿಸುವ ಶಕ್ತಿ" ಎಂದು ಕರೆದರು ಹಾಗೂ ಧನಾತ್ಮಕ ಮತ್ತು ಋಣಾತ್ಮಕ ಧ್ರುವಗಳ ಆಕರ್ಷಣೆಯ ಕಾರಣದಿಂದ ಸಂಯುಕ್ತಗಳು ಕೂಡಿಕೊಳ್ಳುತ್ತವೆ ಎಂದು ಸೂಚಿಸಿದರು. 1916ರಲ್ಲಿ ರಸಾಯನಶಾಸ್ತ್ರಜ್ಞ ಗಿಲ್ಬರ್ಟ್ N. ಲೆವಿಸ್ ಎಲೆಕ್ಟ್ರಾನ್‌-ಜೊತೆ ಬಂಧ ಎಂಬ ಪರಿಕಲ್ಪನೆಯನ್ನು ಅಭಿವೃದ್ಧಿಪಡಿಸಿದನು. ಇದರಲ್ಲಿ ಎರಡು ಪರಮಾಣುಗಳು ಒಂದರಿಂದ ಆರು ಎಲೆಕ್ಟ್ರಾನ್‌ಗಳನ್ನು ಹಂಚಿಕೊಂಡು, ಏಕ-ಎಲೆಕ್ಟ್ರಾನ್‌ ಬಂಧ, ಏಕ-ಬಂಧ, ದ್ವಿ-ಬಂಧ ಅಥವಾ ತ್ರಿ-ಬಂಧದ ರಚನೆಯಾಗುತ್ತದೆ ಎಂದು ಸೂಚಿಸಿದ್ದಾನೆ; ಲೆವಿಸ್‌ನ ಸ್ವಂತ ಮಾತಿನಲ್ಲಿ - "ಒಂದು ಎಲೆಕ್ಟ್ರಾನ್‌ ಎರಡು ಭಿನ್ನ ಪರಮಾಣುಗಳ ಒಂದು ಭಾಗವಾಗಬಹುದು, ಆದರೆ ಎರಡರಲ್ಲಿ ಯಾವುದಾದರೂ ಒಂದೇ ಪರಮಾಣುವಿಗೆ ಸೇರಿದ್ದೆಂದು ಹೇಳಲಾಗುವುದಿಲ್ಲ."
ಅದೇ ವರ್ಷದಲ್ಲಿ ವಾದರ್ ಕೋಸೆಲ್‌ ಲೆವಿಸ್‌ನಂತಹುದೇ ಸಿದ್ಧಾಂತವೊಂದನ್ನು ಮಂಡಿಸಿದನು. ಈತನ ಸಿದ್ಧಾಂತವು ಪರಮಾಣುಗಳ ಮಧ್ಯೆ ಎಲೆಕ್ಟ್ರಾನ್‌ಗಳು ಸಂಪೂರ್ಣವಾಗಿ ವರ್ಗಾವಣೆಯಾಗುತ್ತದೆಂದು ಸೂಚಿಸಿತು. ಆದ್ದರಿಂದ ಇದು ಅಯಾನಿಕ್ ಬಂಧಗಳ ಮಾದರಿಯಾಯಿತು. ಲೆವಿಸ್ ಮತ್ತು ಕೋಸೆಲ್ ಇಬ್ಬರೂ ಅವರ ಬಂಧದ ಮಾದರಿಗಳನ್ನು ಅಬೆಗ್‌ನ ನಿಯಮದಡಿಯಲ್ಲಿ (1904) ರೂಪಿಸಿದರು.
1927ರಲ್ಲಿ ಸರಳ ರಾಸಾಯನಿಕ ಬಂಧದ ಬಗ್ಗೆ ಗಣಿತಶಾಸ್ತ್ರಕ್ಕೆ ಅನುಸಾರವಾಗಿ ಕ್ವಾಂಟಂ ವಿವರಣೆಯನ್ನು ನೀಡಿದ ಮೊದಲಿಗನೆಂದರೆ ಡ್ಯಾನಿಶ್ ಭೌತಶಾಸ್ತ್ರಜ್ಞ ಓಯ್ವಿಂಡ್ ಬ್ಯುರಾ. ಆತನು ಈ ವಿವರಣೆಯನ್ನು ಜಲಜನಕ ಆಣ್ವಿಕ ಅಯಾನು H2+ನ ಒಂದು ಎಲೆಕ್ಟ್ರಾನ್‌ನಿಂದ ಪಡೆದಿದ್ದನು. ಈ ಕಾರ್ಯವು ರಾಸಾಯನಿಕ ಬಂಧಗಳಿಗೆ ಕ್ವಾಂಟಂ ಸೂಚನೆಯು ಆಧಾರಭೂತವಾಗಿ ಮತ್ತು ಪರಿಮಾಣಾತ್ಮಕವಾಗಿ ಸರಿಯಾಗಿದೆ ಎಂದು ತೋರಿಸಿತು. ಆದರೆ ಬಳಸಿದ ಗಣಿತಶಾಸ್ತ್ರೀಯ ವಿಧಾನಗಳು ಒಂದಕ್ಕಿಂತ ಹೆಚ್ಚು ಎಲೆಕ್ಟ್ರಾನ್‌ಗಳನ್ನು ಹೊಂದಿರುವ ಅಣುಗಳಿಗೆ ವಿಸ್ತರಿಸುವುದಿಲ್ಲ. ಹೆಚ್ಚು ಪ್ರಾಯೋಗಿಕ ಆದರೂ ಕಡಿಮೆ ಪರಿಮಾಣಾತ್ಮಕ ಸಿದ್ಧಾಂತವೊಂದನ್ನು ಅದೇ ವರ್ಷದಲ್ಲಿ ವಾಲ್ಟರ್ ಹೈಟ್ಲರ್ ಮತ್ತು ಫ್ರಿಟ್ಜ್ ಲಂಡನ್‌ ಮುಂದಿರಿಸಿದರು. ಹೈಟ್ಲರ್-ಲಂಡನ್ ವಿಧಾನವು ಈಗಿರುವ ವೇಲೆನ್ಸಿ ಬಂಧ ಸಿದ್ಧಾಂತದ ಆಧಾರವಾಗಿದೆ. 1929ರಲ್ಲಿ ಲೀನಿಯರ್ ಕಾಂಬಿನೇಶನ್ ಆಫ್ ಅಟೋಮಿಕ್ ಕಕ್ಷೀಯಸ್ ಮಾಲಿಕ್ಯುಲರ್ ಕಕ್ಷೀಯ‌ ಮೆತಡ್ (LCAO)ನ ಅಂದಾಜನ್ನು ಸರ್ ಜಾನ್ ಲೆನ್ನಾರ್ಡ್-ಜಾನ್ಸ್ ಮುಂದಿಟ್ಟನು. ಅವನು ಮೂಲ ಕ್ವಾಂಟಂ ನಿಯಮಗಳಿಂದ F2 (ಫ್ಲೋರಿನ್‌) ಮತ್ತು O2 (ಆಮ್ಲಜನಕ) ಅಣುಗಳ ಎಲೆಕ್ಟ್ರಾನ್ ರಚನೆಗಳನ್ನು ಪಡೆಯುವ ವಿಧಾನಗಳನ್ನೂ ಸೂಚಿಸಿದನು. ಈ ಆಣ್ವಿಕ ಕಕ್ಷೀಯ‌ ಸಿದ್ಧಾಂತವು ಒಂದು ಕೋವೆಲನ್ಸಿಯ ಬಂಧವನ್ನು ಪ್ರತಿನಿಧಿಸುತ್ತದೆ. ಏಕ ಪರಮಾಣುಗಳಲ್ಲಿ ಎಲೆಕ್ಟ್ರಾನ್‌ಗಳಿಗೆ ಆಧಾರಕಲ್ಪನೆಯಾಗಿ ಪರಿಗಣಿಸುತ್ತಿದ್ದ 'ಕ್ವಾಂಟಂ ಯಾಂತ್ರಿಕ ಸ್ಕ್ರೋಡಿಂಜರ್ ಪರಮಾಣುವಿನ ಕಕ್ಷೆ'ಗಳ ಸಂಯೋಗದಿಂದ ರೂಪಿತವಾದ ಕಕ್ಷೆಯಾಗಿತ್ತು. ಬಹು-ಎಲೆಕ್ಟ್ರಾನ್‌ ಪರಮಾಣುಗಳಲ್ಲಿ ಬಂಧಿತ ಎಲೆಕ್ಟ್ರಾನ್‌ಗಳ ಸಮೀಕರಣಗಳನ್ನು ಗಣಿತಶಾಸ್ತ್ರೀಯ ನಿಖರತೆಯಲ್ಲಿ (ಅಂದರೆ ವಿಶ್ಲೇಷಣಾತ್ಮಕವಾಗಿ ) ಪರಿಹರಿಸಲಾಗುವುದಿಲ್ಲ. ಆದರೆ ಅವುಗಳ ಅಂದಾಜುಗಳು ಈಗಲೂ ಅನೇಕ ಉತ್ತಮ ಗುಣಾತ್ಮಕ ಫಲಿತಾಂಶಗಳನ್ನು ಮತ್ತು ಮುಂಗಾಣ್ಕೆಗಳನ್ನು ನೀಡುತ್ತವೆ. ಆಧುನಿಕ ಕ್ವಾಂಟಂ ರಸಾಯನ ವಿಜ್ಞಾನದಲ್ಲಿನ ಹೆಚ್ಚು ಪರಿಮಾಣಾತ್ಮಕ ಅಂದಾಜುಗಳು ವೇಲೆನ್ಸಿ ಬಂಧ ಅಥವಾ ಆಣ್ವಿಕ ಕಕ್ಷೀಯ ಸಿದ್ಧಾಂತವನ್ನು ಆರಂಭಿಕ ಅಂಶವಾಗಿ ಬಳಸಿಕೊಳ್ಳುತ್ತವೆ. ಆದರೂ ಮೂರನೇ ಮಾದರಿ ಡೆನ್ಸಿಟಿ ಕ್ರಿಯಾತ್ಮಕ ಸಿದ್ಧಾಂತವು ಇತ್ತೀಚೆಗೆ ಹೆಚ್ಚು ಜನಪ್ರಿಯವಾಗುತ್ತಿದೆ.
1935ರಲ್ಲಿ H. H. ಜೇಮ್ಸ್ ಮತ್ತು A. S. ಕೂಲಿಡ್ಜ್ ಜಲಜನಕ ಅಣುವಿನಲ್ಲಿ, ಪರಮಾಣುವಿನ ನ್ಯೂಕ್ಲಿಯಸ್‌ನಿಂದ ಎಲೆಕ್ಟ್ರಾನ್‌ನ ದೂರದ ಕ್ರಿಯೆಗಳನ್ನು ಮಾತ್ರ ಬಳಸಿಕೊಂಡ ಎಲ್ಲಾ ಹಿಂದಿನ ಅಂದಾಜಿಗೆ ಭಿನ್ನವಾಗಿ, ಎರಡು ಎಲೆಕ್ಟ್ರಾನ್‌ಗಳ ನಡುವಿನ ದೂರವನ್ನೂ ಸೇರಿಸಿದ ಕ್ರಿಯೆಗಳನ್ನೂ ಬಳಸಿಕೊಂಡು ಲೆಕ್ಕಾಚಾರ ಮಾಡಿದರು. ಸುಮಾರು 13 ಸರಿಹೊಂದಿಸುವ ಪ್ರಮಿತಿಗಳೊಂದಿಗೆ ಅವರು ವಿಯೋಜನೆ ಶಕ್ತಿಯ ಪ್ರಾಯೋಗಿಕ ಫಲಿತಾಂಶಕ್ಕೆ ಅತೀ ಹತ್ತಿರದ ಫಲಿತಾಂಶವನ್ನು ಪಡೆದರು. ನಂತರದ ವಿಸ್ತರಣೆಗಳು 54 ಪ್ರಮಿತಿಗಳವರೆಗೆ ಬಳಸಿಕೊಂಡಿತು ಹಾಗೂ ಪ್ರಯೋಗಕ್ಕೆ ಉತ್ತಮವಾಗಿ ಸರಿಹೊಂದುವ ಫಲಿತಾಂಶವನ್ನು ನೀಡಿದವು. ಈ ಲೆಕ್ಕಾಚಾರವು ಕ್ವಾಂಟಂ ಸಿದ್ಧಾಂತವು ಪ್ರಯೋಗಕ್ಕೆ ಸರಿಹೊಂದುವ ಫಲಿತಾಂಶವನ್ನು ನೀಡುತ್ತದೆಂದು ವೈಜ್ಞಾನಿಕ ಸಮುದಾಯಕ್ಕೆ ಮನವರಿಕೆ ಮಾಡಿಕೊಟ್ಟಿತು. ಆದರೂ ಈ ನಿಲುವು ವೇಲೆನ್ಸಿ ಬಂಧ ಮತ್ತು ಆಣ್ವಿಕ ಕಕ್ಷೀಯ ಸಿದ್ಧಾಂತಗಳ ಯಾವುದೇ ಭೌತಿಕ ಚಿತ್ರಣವನ್ನು ಹೊಂದಿಲ್ಲ ಹಾಗೂ ಇದನ್ನು ದೊಡ್ಡ ಅಣುಗಳಿಗೆ ಅನ್ವಯಿಸುವುದು ಬಲುಕಷ್ಟ.
ವೇಲೆನ್ಸಿ ಬಂಧ ಸಿದ್ಧಾಂತ
1927ರಲ್ಲಿ ವೇಲೆನ್ಸಿ ಬಂಧ ಸಿದ್ಧಾಂತವನ್ನು ರೂಪಿಸಿ, ಎರಡು ವೇಲೆನ್ಸಿ ಎಲೆಕ್ಟ್ರಾನ್‌ಗಳು ಅವುಗಳ ಅನುಕ್ರಮ ಪರಮಾಣುವಿನ ಕಕ್ಷೆ‌‌ಗಳಲ್ಲಿ ಶಕ್ತಿ ಕಡಿಮೆಯಾಗುವ ಪರಿಣಾಮಗಳ ಕಾರಣದಿಂದ ಎರಡು ನ್ಯೂಕ್ಲಿಯಸ್‌ಗಳನ್ನು ಒಟ್ಟಿಗೆ ಹೊಂದಲು ಕ್ರಿಯೆ ನಡೆಸಿದಾಗ ಒಂದು ರಾಸಾಯನಿಕ ಬಂಧವು ರೂಪುಗೊಳ್ಳುತ್ತದೆ ಎಂದು ವಾದಿಸಲಾಯಿತು. ಈ ಸಿದ್ಧಾಂತದ ಆಧಾರದಲ್ಲಿ ರಸಾಯನಶಾಸ್ತ್ರಜ್ಞ ಲಿನಸ್ ಪಾಲಿಂಗ್‌ 1931ರಲ್ಲಿ "ಆನ್ ದ ನೇಚರ್ ಆಫ್ ದ ಕೆಮಿಕಲ್ ಬಾಂಡ್"ಅನ್ನು ಪ್ರಕಟಿಸಿದನು. ಇದನ್ನು ಕೆಲವರು ರಸಾಯನ ವಿಜ್ಞಾನದ ಇತಿಹಾಸದಲ್ಲೇ ಅತ್ಯಂತ ಪ್ರಮುಖ ಬರಹವೆಂದು ಪರಿಗಣಿಸಿದ್ದಾರೆ. ಈ ಬರಹದಲ್ಲಿ ಲೆವಿಸ್‌ನ ಕೆಲಸಗಳು, ಹೈಟ್ಲರ್ ಮತ್ತು ಲಂಡನ್‌ನ ವೇಲೆನ್ಸಿ ಬಂಧ ಸಿದ್ಧಾಂತ (VB) ಹಾಗೂ ಅವನ ಹಿಂದಿನ ಸ್ವಂತ ಕೆಲಸದ ಆಧಾರದಲ್ಲಿ ವಿವರಿಸುತ್ತಾ ಆತನು ಹಂಚಿದ ಎಲೆಕ್ಟ್ರಾನ್‌ ಬಂಧಕ್ಕೆ ಆರು ನಿಯಮಗಳನ್ನು ಸೂಚಿಸಿದ್ದಾನೆ. ಅವುಗಳಲ್ಲಿ ಮೊದಲ ಮೂರು ನಿಯಮಗಳು ಈಗಾಗಲೇ ಹೆಚ್ಚು ಜನಪ್ರಿಯವಾಗಿವೆ:
ಅವನ ಕೊನೆಯ ಮೂರು ನಿಯಮಗಳೆಂದರೆ:
ಈ ಬರಹದ ಆಧಾರದಲ್ಲಿ ಪಾಲಿಂಗ್‌ನ 1939ರ ಪುಸ್ತಕ: ಆನ್ ದ ನೇಚರ್ ಆಫ್ ದ ಕೆಮಿಕಲ್ ಬಾಂಡ್ ಅನ್ನು ಕೆಲವರು ಆಧುನಿಕ ರಾಸಾಯನಿಕ ವಿಜ್ಞಾನದ "ಬೈಬಲ್" ಎಂದು ಕರೆದರು. ಈ ಪುಸ್ತಕವು ಪ್ರಾಯೋಗಿಕ ರಸಾಯನಶಾಸ್ತ್ರಜ್ಞರಿಗೆ ರಾಸಾಯನಿಕ ವಿಜ್ಞಾನದಲ್ಲಿ ಕ್ವಾಂಟಂ ಸಿದ್ಧಾಂತದ ಪ್ರಭಾವವನ್ನು ತಿಳಿಯಲು ನೆರವಾಯಿತು. ಆದರೆ 1959ರಲ್ಲಿನ ನಂತರದ ಆವೃತ್ತಿಯು ಸಮಸ್ಯೆಗಳನ್ನು ಸಮರ್ಪಕವಾಗಿ ತಿಳಿಸಲು ವಿಫಲವಾಯಿತು. ಅವನ್ನು ಆಣ್ವಿಕ ಕಕ್ಷೀಯ‌ ಸಿದ್ಧಾಂತವು ಉತ್ತಮ ರೀತಿಯಲ್ಲಿ ತಿಳಿಸುತ್ತದೆಂದು ಕಂಡುಬಂದಿದೆ. ಆಣ್ವಿಕ ಕಕ್ಷೀಯ ಸಿದ್ಧಾಂತವು ಹೆಚ್ಚು ಜನಪ್ರಿಯವಾದುದರಿಂದ ಹಾಗೂ ಅದನ್ನು ಅನೇಕ ದೊಡ್ಡ ಕಂಪ್ಯೂಟರ್ ಪ್ರೋಗ್ರಾಂಗಳಲ್ಲಿ ಅಳವಡಿಸಿಕೊಂಡಿದ್ದರಿಂದ, 1960 ಮತ್ತು 1970ರ ದಶಕಗಳಲ್ಲಿ ವೇಲೆನ್ಸಿ ಸಿದ್ಧಾಂತದ ಪ್ರಭಾವವು ಕಡಿಮೆಯಾಯಿತು. 1980ರ ದಶಕದಿಂದ ವೇಲೆನ್ಸಿ ಬಂಧ ಸಿದ್ಧಾಂತವನ್ನು ಕಂಪ್ಯೂಟರ್ ಪ್ರೋಗ್ರಾಂಗಳಲ್ಲಿ ಅಳವಡಿಸಿಕೊಳ್ಳುವುದರಲ್ಲಿನ ಹೆಚ್ಚು ಕ್ಲಿಷ್ಟ ಸಮಸ್ಯೆಗಳನ್ನು ಪರಿಹರಿಸಲಾಯಿತು ಹಾಗೂ ವೇಲೆನ್ಸಿ ಬಂಧ ಸಿದ್ಧಾಂತವು ಪುನಶ್ಚೇತನಗೊಂಡಿತು.
ವೇಲೆನ್ಸಿ ಬಂಧ ಮತ್ತು ಆಣ್ವಿಕ ಕಕ್ಷೀಯ ಸಿದ್ಧಾಂತದ ನಡುವಿನ ಹೋಲಿಕೆ
ಹೈಬ್ರಿಡೈಸೇಶನ್ ಪರಿಕಲ್ಪನೆಗಳು ಅಧಿಕ ಪರಿವರ್ತನಶೀಲವಾಗಿರುತ್ತದೆ ಹಾಗೂ ಹೆಚ್ಚಿನ ಕಾರ್ಬನಿಕ ಸಂಯುಕ್ತಗಳಲ್ಲಿ ಬಂಧದ ಪರಿವರ್ತನೀಯತೆಯು ತೀರ ಮಿತವಾಗಿರುತ್ತದೆ. ಆದ್ದರಿಂದ ವೇಲೆನ್ಸಿ ಬಂಧ ಸಿದ್ಧಾಂತವು ಕಾರ್ಬನಿಕ ರಸಾಯನ ವಿಜ್ಞಾನದ ಶಬ್ದಕೋಶದಲ್ಲಿ ಒಂದು ಅವಿಭಾಜ್ಯ ಭಾಗವಾಗಿ ಉಳಿದಿದೆ. ಆದರೂ ಫ್ರೆಡ್ರಿಕ್ ಹಂಡ್, ರೋಬರ್ಟ್ ಮುಲ್ಲಿಕೆನ್ ಮತ್ತು ಗೆರ್ಹಾರ್ಡ್ ಹರ್ಜ್‌ಬರ್ಗ್ ಮೊದಲಾದವರ ಕಾರ್ಯವು, ಆಣ್ವಿಕ ಕಕ್ಷೀಯ‌ ಸಿದ್ಧಾಂತವು ಅಣುಗಳ ರೋಹಿತ ದರ್ಶಕದ(ಸ್ಪೆಕ್ಟ್ರೊಸ್ಕೋಪಿಕ್), ಅಯಾನೀಕರಣದ ಮತ್ತು ಕಾಂತೀಯ ಗುಣಲಕ್ಷಣಗಳ ಬಗ್ಗೆ ಹೆಚ್ಚು ಸೂಕ್ತವಾದ ವಿವರಣೆಯನ್ನು ಒದಗಿಸುತ್ತದೆಂದು ತೋರಿಸಿಕೊಟ್ಟಿದೆ. ವೇಲೆನ್ಸಿ ಬಂಧ ಸಿದ್ಧಾಂತದ ದೋಷಗಳು ಹೈಪರ್‌ವ್ಯಾಲೆಂಟ್ ಅಣುಗಳನ್ನು (ಉದಾ. PF5) d ಕಕ್ಷೆಗಳ ಬಳಕೆಯಿಲ್ಲದೆ ವಿವರಿಸಿದಾಗ ಹೆಚ್ಚು ಸ್ಪಷ್ಟವಾದವು. ಈ ಕಕ್ಷೆಗಳು ಅಂತಹ ಅಣುಗಳಲ್ಲಿ ಬಂಧದ ಮಿಶ್ರಜತೆಯ ಕ್ರಮಕ್ಕೆ ಬಹುಮುಖ್ಯವಾಗಿರುತ್ತದೆಂದು ಪಾಲಿಂಗ್ ಸೂಚಿಸಿದ್ದಾನೆ. ಲೋಹದ ಸಂಕೀರ್ಣಗಳು ಮತ್ತು ಎಲೆಕ್ಟ್ರಾನ್‌ ಕೊರತೆಯ ಸಂಯುಕ್ತಗಳನ್ನೂ (ಉದಾ. ಡೈಬೋರಾನ್‌) ಸಹ ಆಣ್ವಿಕ ಕಕ್ಷೀಯ‌ ಸಿದ್ಧಾಂತದಿಂದ ಉತ್ತಮವಾಗಿ ವಿವರಿಸಬಹುದು. ಆದರೂ ವೇಲೆನ್ಸಿ ಬಂಧ ಸಿದ್ಧಾಂತವನ್ನು ಬಳಸಿಯೂ ವಿವರಣೆ ನೀಡಲಾಗಿದೆ.
1930ರವರೆಗೆ ಎರಡೂ ಸಿದ್ಧಾಂತಗಳು ಪ್ರಬಲವಾಗಿ ಪೈಪೋಟಿ ನಡೆಸಿದವು. ನಂತರ ಅವೆರಡೂ ಉತ್ತಮ ಸಿದ್ಧಾಂತದ ಅಂದಾಜುಗಳೆಂದು ಅರಿವಾಯಿತು. ಸರಳ ವೇಲೆನ್ಸಿ ಬಂಧ ರಚನೆಯನ್ನು ತೆಗೆದುಕೊಂಡು, ನಿರ್ದಿಷ್ಟ ಪರಮಾಣುವಿನ ಕಕ್ಷೆಗಳಿಂದ ಸಿಗುವ ಎಲ್ಲಾ ಸಂಭಾವ್ಯ ಕೋವೆಲನ್ಸಿಯ ಮತ್ತು ಅಯಾನಿಕ್ ರಚನೆಗಳಲ್ಲಿ ಮಿಶ್ರಗೊಳಿಸಿದರೆ, ಸಂಪೂರ್ಣ ರಚನೆಯ ಪರಸ್ಪರ ಕ್ರಿಯೆಯ ವೇವ್ ಫಂಕ್ಷನ್ಅನ್ನು ಪಡೆಯಬಹುದು. ಸ್ಥಿರ ಸ್ಥಿತಿಯ ಸರಳ ಆಣ್ವಿಕ ಕಕ್ಷೆಯ ವಿವರಣೆಯನ್ನು ತೆಗೆದುಕೊಂಡು, ಆ ಕ್ರಿಯೆಯನ್ನು ಅದೇ ಪರಮಾಣುವಿನ ಕಕ್ಷೀಯ‌ಗಳಿಂದ ಸಿಗುವ ಆಕ್ರಮಿಸಿಕೊಳ್ಳದ-ಕಕ್ಷೆಗಳನ್ನು ಬಳಸಿಕೊಂಡು ಎಲ್ಲಾ ಸಂಭಾವ್ಯ ಪ್ರಚೋದಿತ ಸ್ಥಿತಿಗಳನ್ನು ವಿವರಿಸುವ ಕ್ರಿಯೆಗಳೊಂದಿಗೆ ಒಂದುಗೂಡಿಸಿದರೂ ಸಹ ಸಂಪೂರ್ಣ ರಚನೆಯ ಪರಸ್ಪರ ಕ್ರಿಯೆಯ ವೇವ್ ಫಂಕ್ಷನ್ಅನ್ನು ಪಡೆಯಬಹುದು. ಸರಳ ಆಣ್ವಿಕ ಕಕ್ಷೀಯ‌ ವಿವರಣೆಯು ಅಯಾನಿಕ್ ರಚನೆಗಳಿಗೆ ಹೆಚ್ಚು ಪ್ರಾಮುಖ್ಯತೆಯನ್ನು ನೀಡುತ್ತದೆ. ಅದೇ ಸರಳ ವೇಲೆನ್ಸಿ ಬಂಧ ವಿವರಣೆಯು ತುಂಬಾ ಕಡಿಮೆ ಮಹತ್ವವನ್ನು ಕೊಡುತ್ತದೆ ಎಂಬುದು ತಿಳಿದುಬಂದಿದೆ. ಆಣ್ವಿಕ ಕಕ್ಷೀಯ‌ ವಿಧಾನವು ಹೆಚ್ಚು ವಿಕೇಂದ್ರೀಕೃತವಾಗಿರುತ್ತದೆ ಹಾಗೂ ವೇಲೆನ್ಸಿ ಬಂಧ ವಿಧಾನವು ಬಹಳ ಕೇಂದ್ರೀಕೃತವಾಗಿರುತ್ತದೆ  ಎಂದೂ ಹೇಳಲಾಗುತ್ತದೆ.
ರಾಸಾಯನಿಕ ಸೂತ್ರದಲ್ಲಿ ಬಂಧಗಳು
ಪರಮಾಣುಗಳ ಮತ್ತು ಅಣುಗಳ 3-ವಿಮಿತೀಯತೆಯಿಂದಾಗಿ ಕಕ್ಷೀಯ‌ ಮತ್ತು ಬಂಧಗಳನ್ನು ಗುರುತಿಸಲು ಏಕ ವಿಧಾನವನ್ನು ಬಳಸುವುದು ಕಷ್ಟಕರವಾಗಿರುತ್ತದೆ. ಆಣ್ವಿಕ ಸೂತ್ರದಲ್ಲಿ ಪರಮಾಣುಗಳ ನಡುವಿನ ರಾಸಾಯನಿಕ ಬಂಧಗಳನ್ನು (ಕಕ್ಷೀಯ‌ಗಳನ್ನು ಬಂಧಿಸುವ) ವಿವರಿಸಿದ ಪ್ರಕಾರದ ಆಧಾರದಲ್ಲಿ ಅನೇಕ ವಿವಿಧ ವಿಧಾನಗಳಿಂದ ಸೂಚಿಸಲಾಗುತ್ತದೆ. ಕೆಲವೊಮ್ಮೆ ಅವನ್ನು ಸಂಪೂರ್ಣವಾಗಿ ಅಲ್ಲಗಳೆಯಲಾಗುತ್ತದೆ. ಉದಾಹರಣೆಗಾಗಿ, ಕಾರ್ಬನಿಕ ರಸಾಯನ ವಿಜ್ಞಾನದಲ್ಲಿ ರಾಸಾಯನಿಕ ತಜ್ಞರು ಕೆಲವೊಮ್ಮೆ ಕೇವಲ ಅಣುವಿನ ಕ್ರಿಯಾತ್ಮಕ ಗುಂಪಿನ ಬಗ್ಗೆ ಮಾತ್ರ ಆಸಕ್ತಿ ವಹಿಸುತ್ತಾರೆ. ಆದ್ದರಿಂದ ಎತನಾಲ್‌ನ (ಆಲ್ಕೊಹಾಲಿಕ್ ಪಾನೀಯದಲ್ಲಿರುವ ಒಂದು ಸಂಯುಕ್ತ) ಆಣ್ವಿಕ ಸೂತ್ರವನ್ನು ವಿವರಿಸಿದ ಪ್ರಕಾರ, ರೂಪಣೆಯಾಗಿ(ಕಾನ್ಫರ್ಮೇಶನಲ್), 3-ವಿಮಿತೀಯವಾಗಿ, ಸಂಪೂರ್ಣ 2-ವಿಮಿತೀಯವಾಗಿ (ಪ್ರತಿ ಬಂಧವನ್ನು ಯಾವುದೇ 3-ವಿಮಿತೀಯ ದಿಕ್ಕಿಲ್ಲದೆ ಸೂಚಿಸುವುದು), ಸಂಕುಚಿತ 2-ವಿಮಿತೀಯವಾಗಿ (CH3–CH2–OH), ಅಣುವಿನ ಇತರ ಭಾಗದಿಂದ ಕ್ರಿಯಾತ್ಮಕ ಗುಂಪನ್ನು ಬೇರ್ಪಡಿಸುವ ಮೂಲಕ (C2H5OH) ಅಥವಾ ಅದರ ಪರಮಾಣುವಿನ ಘಟಕಗಳಿಂದ (C2H6O) ಸೂಚಿಸಬಹುದು. ಕೆಲವೊಮ್ಮೆ ಬಂಧವನ್ನು ಉಂಟುಮಾಡದ ವೇಲೆನ್ಸಿ ಶೆಲ್‌ನ ಎಲೆಕ್ಟ್ರಾನ್‌ಗಳನ್ನೂ (2-ವಿಮಿತೀಯ ಅಂದಾಜಿನ ದಿಕ್ಕುಗಳೊಂದಿಗೆ) ಸೂಚಿಸಲಾಗುತ್ತದೆ, ಅಂದರೆ ಮೂಲಭೂತ ಇಂಗಾಲಕ್ಕೆ .''C'. ಕೆಲವು ರಸಾಯನ ತಜ್ಞರು ಅನುಕ್ರಮ ಕಕ್ಷೆಗಳನ್ನೂ ಸೂಚಿಸುತ್ತಾರೆ, ಅಂದರೆ ಕಲ್ಪಿತ ಈಥೇನ್−4 ಆನಯಾನು (\/C=C/\ −4) ಬಂಧ ರಚನೆಯ ಸಾಧ್ಯತೆಯನ್ನು ಸೂಚಿಸುತ್ತದೆ.
ಪ್ರಬಲ ರಾಸಾಯನಿಕ ಬಂಧಗಳು
ಪ್ರಬಲ ರಾಸಾಯನಿಕ ಬಂಧಗಳು ಅಣುಗಳಲ್ಲಿ ಪರಮಾಣುಗಳನ್ನು ಹಿಡಿದಿಟ್ಟುಕೊಂಡಿರುವ ಅಂತರಣುವಿನ ಬಲಗಳಾಗಿವೆ. ಒಂದು ಪ್ರಬಲ ರಾಸಾಯನಿಕ ಬಂಧವು ಪರಮಾಣುವಿನ ಕೇಂದ್ರಗಳಲ್ಲಿ ಎಲೆಕ್ಟ್ರಾನ್‌ಗಳ ವರ್ಗಾವಣೆ ಅಥವಾ ಹಂಚಿಕೆಯಿಂದ ಉಂಟಾಗುತ್ತದೆ. ಇದು ನ್ಯೂಕ್ಲಿಯಸ್‌ಗಳಲ್ಲಿನ ಪ್ರೋಟಾನ್‌ಗಳ ಮತ್ತು ಕಕ್ಷೆಗಳಲ್ಲಿನ ಎಲೆಕ್ಟ್ರಾನ್‌ಗಳ ನಡುವಿನ ಸ್ಥಾಯೀವಿದ್ಯುತ್ತಿನ ಆಕರ್ಷಣೆಯನ್ನು ಅವಲಂಬಿಸಿರುತ್ತದೆ. ಈ ಬಂಧಗಳು ವಿಶಿಷ್ಟವಾಗಿ ಪೂರ್ಣಸಂಖ್ಯೆಯ ಎಲೆಕ್ಟ್ರಾನ್‌ಗಳನ್ನು (ಇದು ಬಂಧದ ಕ್ರಮವಾಗಿದೆ) ವರ್ಗಾವಣೆ ಮಾಡಿದರೂ, ಕೆಲವು ಸಂಯುಕ್ತಗಳಲ್ಲಿ ಮಧ್ಯಂತರ ಸಂಖ್ಯೆಯ ಎಲೆಕ್ಟ್ರಾನ್‌ಗಳೂ ವರ್ಗಾವಣೆಯಾಗುತ್ತವೆ. ಇದಕ್ಕೆ ಒಂದು ಉದಾಹರಣೆಯೆಂದರೆ, ಕಾರ್ಬನಿಕ ಅಣು ಬೆಂಜೀನ್, ಇದರಲ್ಲಿ ಪ್ರತಿ ಇಂಗಾಲದ ಪರಮಾಣುವಿಗೆ ಬಂಧದ ಕ್ರಮ 1.5 ಆಗಿರುತ್ತದೆ.
ಪ್ರಬಲ ಬಂಧದ ಪ್ರಕಾರಗಳು ರಚನೆಗೆ ಬೇಕಾದ ಅಂಶಗಳ ಋಣ ವಿದ್ಯುತ್‌ಪ್ರವೃತ್ತಿಯಲ್ಲಿನ ವ್ಯತ್ಯಾಸದಿಂದಾಗಿ ಭಿನ್ನವಾಗಿರುತ್ತವೆ. ಋಣ ವಿದ್ಯುತ್ ಪ್ರವೃತ್ತಿಯ ಹೆಚ್ಚಿನ ವ್ಯತ್ಯಾಸವು ಬಂಧದಲ್ಲಿ ಅಧಿಕ ಧ್ರುವೀಯ (ಅಯಾನಿಕ್) ಗುಣಲಕ್ಷಣಕ್ಕೆ ಕಾರಣವಾಗುತ್ತದೆ.
ಕೋವೆಲನ್ಸಿಯ ಬಂಧ
ಕೋವೆಲನ್ಸಿಯ ಬಂಧವು ಒಂದು ಸಾಮಾನ್ಯ ಪ್ರಕಾರದ ಬಂಧವಾಗಿದೆ. ಇದರಲ್ಲಿ ಬಂಧಕ್ಕೊಳಗಾದ ಪರಮಾಣುಗಳ ನಡುವಿನ ಋಣ ವಿದ್ಯುತ್ ಪ್ರವೃತ್ತಿಯ ವ್ಯತ್ಯಾಸವು ಕಡಿಮೆ ಇರುತ್ತದೆ ಅಥವಾ ಇರುವುದೇ ಇಲ್ಲ. ಹೆಚ್ಚಿನ ಕಾರ್ಬನಿಕ ಸಂಯುಕ್ತಗಳಲ್ಲಿನ ಬಂಧಗಳನ್ನು ಕೋವೆಲನ್ಸಿಯವೆಂದು ವಿವರಿಸಲಾಗುತ್ತದೆ. ಅಂತಹ ಬಂಧದ LCAO-ವಿವರಣೆಗಾಗಿ ಸಿಗ್ಮ ಬಂಧಗಳು ಮತ್ತು ಪೈ ಬಂಧಗಳನ್ನು ನೋಡಿ.
ದ್ರುವೀಯ ಕೋವೆಲೆನ್ಸಿಯ ಬಂಧವು ಪ್ರಮುಖ ಅಯಾನಿಕ್ ಗುಣಲಕ್ಷಣವನ್ನು ಹೊಂದಿರುವ ಒಂದು ಕೋವೆಲನ್ಸಿಯ ಬಂಧವಾಗಿದೆ. ಅಂದರೆ ಎಲೆಕ್ಟ್ರಾನ್‌ಗಳು ಒಂದು ಪರಮಾಣುವಿಗೆ ಮತ್ತೊಂದಕ್ಕಿಂತ ಹೆಚ್ಚು ಹತ್ತಿರದಲ್ಲಿರುತ್ತವೆ. ಇದು ವಿದ್ಯುದಾವೇಶದಲ್ಲಿ ಅಸಮತೋಲವನ್ನು ಉಂಟುಮಾಡುತ್ತದೆ. ಅದು ಮಧ್ಯಮ ಮಟ್ಟದ ಭಿನ್ನ ಋಣ ವಿದ್ಯುತ್ ಪ್ರವೃತ್ತಿಯ ಎರಡು ಪರಮಾಣುಗಳ ನಡುವಿನ ಬಂಧವಾಗಿ ಕಂಡುಬರುತ್ತದೆ ಹಾಗೂ ದ್ವಿಧ್ರುವಿ-ದ್ವಿಧ್ರುವಿ ಆಕರ್ಷಣೆಯನ್ನುಂಟುಮಾಡುತ್ತದೆ. ಈ ಬಂಧದ ಋಣ ವಿದ್ಯುತ್ ಪ್ರವೃತ್ತಿ 0.3 - 1.7.
ಸಹಯೋಜಕ ಕೋವೆಲನ್ಸಿಯ ಬಂಧದಲ್ಲಿ, ಬಂಧವನ್ನು ಉಂಟುಮಾಡುವ ಎರಡೂ ಎಲೆಕ್ಟ್ರಾನ್‌ಗಳು ಈ ಬಂಧದಲ್ಲಿ ಭಾಗವಹಿಸುವ ಪರಮಾಣುಗಳಲ್ಲಿ ಒಂದಕ್ಕೇ ಸೇರಿದವಾಗಿರುತ್ತವೆ. ಈ ಬಂಧಗಳು ಲೆವಿಸ್ ಆಮ್ಲ ಮತ್ತು ಪ್ರತ್ಯಾಮ್ಲಗಳನ್ನು ನೀಡುತ್ತವೆ. ಇದರಲ್ಲಿ ಎಲೆಕ್ಟ್ರಾನ್‌ಗಳು ಅಯಾನಿಕ್ ಬಂಧಕ್ಕೆ ವಿರುದ್ಧವಾಗಿ ಪರಮಾಣುಗಳ ಮಧ್ಯೆ ಸಮಾನವಾಗಿ ಹಂಚಿಕೆಯಾಗುತ್ತವೆ. ಇಂತಹ ಬಂಧವು ಅಮೋನಿಯಂ ಅಯಾನಿನಂತಹ (NH4+) ಅಣುಗಳಲ್ಲಿ ಕಂಡುಬರುತ್ತದೆ ಹಾಗೂ ಅದನ್ನು ಲೆವಿಸ್ ಆಮ್ಲಕ್ಕೆ ಬಾಣದ ಗುರುತಿನೊಂದಿಗೆ ಸೂಚಿಸಲಾಗುತ್ತದೆ. ದ್ರುವೀಯರರಹಿತ ಕೋವೆಲೆಂಟ್ ಬಂಧವೆಂದೂ ಕರೆಯಲಾಗುವ ಈ ಬಂಧಗಳ ಋಣ ವಿದ್ಯುತ್ ಪ್ರವೃತ್ತಿ < 0.3 ವ್ಯಾಪ್ತಿಯಲ್ಲಿರುತ್ತದೆ.
ಮೂಲತಃ ನಾ ಪೋಲಾರ್ ಕೋವೆಲೆಂಟ್ ಬಂಧದಿಂದ ರೂಪುಗೊಂಡ ಅಣುಗಳು ಹೆಚ್ಚಾಗಿ ನೀರಿನಲ್ಲಿ ಅಥವಾ ಇತರ ಧ್ರುವೀಯ ದ್ರಾವಕಗಳಲ್ಲಿ ಬೆರಕೆಯಾಗುವುದಿಲ್ಲ. ಆದರೆ ಹೆಚ್ಚಿನವು ಹೆಕ್ಸೇನ್‌‌ನಂತಹ ಧ್ರುವೀಯವಲ್ಲದ ದ್ರಾವಕಗಳಲ್ಲಿ ಕರಗುತ್ತವೆ.
ಅಯಾನಿಕ್ ಬಂಧ
ಅಯಾನಿಕ್ ಬಂಧವು ಒಂದು ರೀತಿಯ ಪರಮಾಣುಗಳ ನಡುವಿನ ಸ್ಥಾಯೀವಿದ್ಯುತ್ತಿನ ಆಕರ್ಷಣೆಯಾಗಿದೆ. ಇದು ಹೆಚ್ಚಿನ ಋಣ ವಿದ್ಯುತ್ ವ್ಯತ್ಯಾಸವನ್ನು ಹೊಂದಿರುತ್ತದೆ. ಅಯಾನಿಕ್ ಬಂಧವನ್ನು ಕೋವೆಲನ್ಸಿಯ ಬಂಧದಿಂದ ಪ್ರತ್ಯೇಕಿಸುವ ಯಾವುದೇ ನಿಖರ ಮೌಲ್ಯವಿಲ್ಲ. ಆದರೆ ಋಣ ವಿದ್ಯುತ್ ಪ್ರವೃತ್ತಿಯ ವ್ಯತ್ಯಾಸವು 1.7 ಕ್ಕಿಂತ ಹೆಚ್ಚಿರುವುದನ್ನು ಅಯಾನಿಕ್ ಹಾಗೂ 1.7 ಕ್ಕಿಂತ ಕಡಿಮೆ ವ್ಯತ್ಯಾಸವನ್ನು ಹೊಂದಿರುವುದನ್ನು ಕೋವೆಲನ್ಸಿಯ ಬಂಧವೆಂದು ಹೇಳಲಾಗುತ್ತದೆ. ಅಯಾನಿಕ್ ಬಂಧವು ಪ್ರತ್ಯೇಕ ಧನಾತ್ಮಕ ಮತ್ತು ಋಣಾತ್ಮಕ ಅಯಾನುಗಳನ್ನು ಉಂಟುಮಾಡುತ್ತದೆ. ಅಯಾನಿಕ್ ವಿದ್ಯುದಾವೇಶಗಳು ಸಾಮಾನ್ಯವಾಗಿ −3eರಿಂದ +3e ಮಧ್ಯದಲ್ಲಿರುತ್ತವೆ. ಅಯಾನಿಕ್ ಬಂಧವು ಸಾಮಾನ್ಯವಾಗಿ ಸೋಡಿಯಂ ಕ್ಲೋರೈಡ್ (ಅಡುಗೆ ಉಪ್ಪು)ನಂತಹ ಪ್ರಬಲ ಲವಣಗಳಲ್ಲಿ ಕಂಡುಬರುತ್ತದೆ. ಅಯಾನಿಕ್ ಬಂಧಗಳ ಒಂದು ವಿಶಿಷ್ಟ ಲಕ್ಷಣವೆಂದರೆ ಇದರಲ್ಲಿ ಸಂಯುಕ್ತಗಳು ಅಯಾನಿಕ್ ಸ್ಫಟಿಕಗಳಾಗಿ ರೂಪುಗೊಳ್ಳುತ್ತವೆ. ಇದರಲ್ಲಿ ಯಾವುದೇ ಅಯಾನು ಇತರ ಏಕ ಅಯಾನುವಿನೊಂದಿಗೆ ನಿರ್ದಿಷ್ಟವಾಗಿ ಜೊತೆಯಾಗಿರುವುದಿಲ್ಲ. ಪ್ರತಿಯೊಂದು ಪ್ರಕಾರದ ಅಯಾನುಗಳು ವಿರುದ್ಧ ವಿದ್ಯುದಾವೇಶದ ಅಯಾನುಗಳಿಂದ ಆವರಿಸಲ್ಪಟ್ಟಿರುತ್ತವೆ. ಇದರ ಮತ್ತು ಹತ್ತಿರದ ವಿರುದ್ಧ ವಿದ್ಯುದಾವೇಶದ ಅಯಾನುಗಳ ನಡುವಿನ ಸ್ಥಳಾವಕಾಶವು ಸುತ್ತಲಿನ ಅದೇ ಪ್ರಕಾರದ ಎಲ್ಲಾ ಪರಮಾಣುಗಳಲ್ಲೂ ಒಂದೇ ರೀತಿ ಇರುತ್ತದೆ. ಆದ್ದರಿಂದ ಕೋವೆಲನ್ಸಿಯ ಸ್ಫಟಿಕಗಳಲ್ಲಿ ಕಂಡುಬರುವಂತೆ, ಒಂದು ಅಯಾನು ಅದರ ಹತ್ತಿರದ ಇತರ ಯಾವುದೇ ನಿರ್ದಿಷ್ಟ ಏಕ ಅಯಾನೀಕರಣವಾದ ಪರಮಾಣುವಿನೊಂದಿಗೆ ಜೊತೆಸೇರಲು ಸಾಧ್ಯವಿಲ್ಲ.
ಒಂದು- ಮತ್ತು ಮೂರು-ಎಲೆಕ್ಟ್ರಾನ್‌ ಬಂಧಗಳು
ಒಂದು ಅಥವಾ ಮೂರು ಎಲೆಕ್ಟ್ರಾನ್‌ಗಳ ಬಂಧಗಳು ಬೆಸಸಂಖ್ಯೆಯ ಎಲೆಕ್ಟ್ರಾನ್‌ಗಳನ್ನು ಹೊಂದಿರುವ ರಾಡಿಕಲ್ ಪ್ರಕಾರಗಳಲ್ಲಿ ಕಂಡುಬರುತ್ತದೆ. 1-ಎಲೆಕ್ಟ್ರಾನ್‌ ಬಂಧದ ಒಂದು ಸರಳ ಉದಾಹರಣೆಯು ಜಲಜನಕ ಅಣುವಿನ ಕ್ಯಾಟಯಾನು H2+ ನಲ್ಲಿ ಕಂಡುಬರುತ್ತದೆ. ಒಂದು-ಎಲೆಕ್ಟ್ರಾನ್‌ ಬಂಧಗಳು ಹೆಚ್ಚಾಗಿ 2-ಎಲೆಕ್ಟ್ರಾನ್‌ ಬಂಧದ ಅರ್ಧದಷ್ಟು ಬಂಧ-ಶಕ್ತಿಯನ್ನು ಹೊಂದಿರುತ್ತವೆ. ಆದ್ದರಿಂದ ಅವುಗಳನ್ನು "ಅರೆ-ಬಂಧ"ಗಳೆಂದು ಕರೆಯಲಾಗುತ್ತದೆ. ಆದರೆ ಇದಕ್ಕೆ ಹೊರತಾಗಿಯೂ ಇವೆ: ಡೈಲೀಥಿಯಂನಲ್ಲಿ, ಬಂಧವು ನಿಜವಾಗಿ 2-ಎಲೆಕ್ಟ್ರಾನ್‌ Li2 ಗಿಂತ 1-ಎಲೆಕ್ಟ್ರಾನ್‌ Li2+ ಗೆ ಹೆಚ್ಚು ಪ್ರಬಲವಾಗಿರುತ್ತದೆ. ಈ ಹೊರತಾದ ಉದಾಹರಣೆಯನ್ನು ಹೈಬ್ರಿಡೈಸೇಶನ್ ಮತ್ತು ಒಳ-ಶೆಲ್ ಪರಿಣಾಮಗಳ ಆಧಾರದಲ್ಲಿ ವಿವರಿಸಬಹುದು.
ಮೂರು-ಎಲೆಕ್ಟ್ರಾನ್‌ ಬಂಧದ ಒಂದು ಸರಳ ಉದಾಹರಣೆಯು ಹೀಲಿಯಂ ಡೈಮರ್ ಕ್ಯಾಟಯಾನು He2+ಅಲ್ಲಿ ಕಂಡುಬರುತ್ತದೆ. ಇವನ್ನೂ ಸಹ "ಅರೆ ಬಂಧ"ವೆಂದು ಕರೆಯಲಾಗುತ್ತದೆ ಏಕೆಂದರೆ ಆಣ್ವಿಕ ಕಕ್ಷೀಯ‌ ಪರಿಮಿತಿಯಲ್ಲಿ, ಬಂಧ-ವಿರೋಧಿ ಕಕ್ಷೆಯಲ್ಲಿರುವ ಮೂರನೇ ಎಲೆಕ್ಟ್ರಾನ್‌ ಇತರ ಎರಡು ಎಲೆಕ್ಟ್ರಾನ್‌ಗಳಿಂದ ರಚನೆಯಾಗುವ ಬಂಧದ ಅರ್ಧದಷ್ಟನ್ನು ನಿಷ್ಪರಿಣಾಮಗೊಳಿಸುತ್ತದೆ. ಎರಡು 2-ಎಲೆಕ್ಟ್ರಾನ್‌ ಬಂಧಗಳೊಂದಿಗೆ 3-ಎಲೆಕ್ಟ್ರಾನ್‌ ಬಂಧವನ್ನು ಹೊಂದಿರುವ ಅಣುವಿಗೆ ಮತ್ತೊಂದು ಉದಾಹರಣೆಯೆಂದರೆ ನೈಟ್ರಿಕ್ ಆಕ್ಸೈಡ್ NO. ಆಮ್ಲಜನಕ ಅಣು O2 ಸಹ ಎರಡು 3-ಎಲೆಕ್ಟ್ರಾನ್‌ ಬಂಧಗಳನ್ನು ಮತ್ತು ಒಂದು 2-ಎಲೆಕ್ಟ್ರಾನ್‌ ಬಂಧವನ್ನು ಹೊಂದಿದೆ. ಇದರಿಂದಾಗಿ ಅದು ಪ್ಯಾರಕಾಂತೀಯತೆಯನ್ನು ಹೊಂದಿಗೆ ಹಾಗೂ ಅದರ ಮೂಲಭೂತ ಬಂಧ ಕ್ರಮ 2 ಆಗಿದೆ.
ಬೆಸಸಂಖ್ಯೆಯ-ಎಲೆಕ್ಟ್ರಾನ್‌ ಬಂಧಗಳನ್ನು ಹೊಂದಿರುವ ಅಣುಗಳು ಸಾಮಾನ್ಯವಾಗಿ ಹೆಚ್ಚು ಕ್ರಿಯಾತ್ಮಕವಾಗಿರುತ್ತವೆ. ಈ ಪ್ರಕಾರದ ಬಂಧಗಳು ಒಂದೇ ರೀತಿಯ ಋಣ ವಿದ್ಯುತ್ಯನ್ನು ಹೊಂದಿರುವ ಪರಮಾಣುಗಳಲ್ಲಿ ಮಾತ್ರ ಸ್ಥಿರವಾಗಿರುತ್ತವೆ.
ಬೆಂಟ್ ಬಂಧಗಳು
ಬನಾನ(ಬಾಳೆಯ) ಬಂಧಗಳೆಂದೂ ಕರೆಯುವ ಬೆಂಟ್ ಬಂಧಗಳು ಒತ್ತಡದ ಅಥವಾ ಸ್ಟಿಯರಿಕ್ ಪ್ರತಿಬಂಧಕ ಅಣುಗಳಲ್ಲಿ ಕಂಡುಬರುತ್ತವೆ. ಈ ಅಣುಗಳಲ್ಲಿ ಬಂಧಿಸುವ ಕಕ್ಷೆಗಳು ಬಾಳೆಯ-ರೀತಿಯ ರಚನೆಯಲ್ಲಿರುತ್ತವೆ. ಬೆಂಟ್ ಬಂಧಗಳು ಸಾಮಾನ್ಯ ಬಂಧಗಳಿಗಿಂತ ಹೆಚ್ಚು ಸುಲಭವಾಗಿ ಕ್ರಿಯೆಗಳ ಪ್ರಭಾವಕ್ಕೆ ಒಳಗಾಗುತ್ತವೆ.
3c-2e ಮತ್ತು 3c-4e ಬಂಧಗಳು
ಮೂರು-ಕೇಂದ್ರ ಎರಡು-ಎಲೆಕ್ಟ್ರಾನ್‌ ಬಂಧಗಳಲ್ಲಿ ("3c-2e") ಬಂಧದಲ್ಲಿ ಮೂರು ಪರಮಾಣುಗಳು ಎರಡು ಎಲೆಕ್ಟ್ರಾನ್‌ಗಳನ್ನು ಹಂಚುತ್ತವೆ. ಈ ಪ್ರಕಾರದ ಬಂಧವು ಡೈಬೋರಾನ್‌ಯಂತಹ ಎಲೆಕ್ಟ್ರಾನ್‌-ಕೊರತೆಯಿರುವ ಸಂಯುಕ್ತಗಳಲ್ಲಿ ಕಂಡುಬರುತ್ತದೆ. ಅಂತಹ ಪ್ರತಿಯೊಂದು ಬಂಧವು (ಡೈಬೋರಾನ್‌ನಲ್ಲಿ ಪ್ರತಿ ಅಣುವಿಗೆ 2) ಬೋರಾನ್ ಪರಮಾಣುಗಳನ್ನು ಬಾಳೆಯ-ಆಕಾರದಲ್ಲಿ ಪರಸ್ಪರ ಒಂದುಗೂಡಿಸುವ ಒಂದು ಜೊತೆ ಎಲೆಕ್ಟ್ರಾನ್‌ಗಳನ್ನು ಹಾಗೂ ಎರಡೂ ಬೋರಾನ್ ಪರಮಾಣುಗಳೊಂದಿಗೆ ಎಲೆಕ್ಟ್ರಾನ್‌ಗಳನ್ನು ಹಂಚುವ ಬಂಧದ ಮಧ್ಯದಲ್ಲಿ ಒಂದು ಪ್ರೋಟಾನ್‌ (ಜಲಜನಕ ಪರಮಾಣುವಿನ ನ್ಯೂಕ್ಲಿಯಸ್‌) ಹೊಂದಿರುತ್ತದೆ.
ಮೂರು-ಕೇಂದ್ರ ನಾಲ್ಕು-ಎಲೆಕ್ಟ್ರಾನ್‌ ಬಂಧಗಳು ("3c-4e") ಹೈಪರ್‌ವ್ಯಾಲೆಂಟ್ ಅಣುಗಳಲ್ಲಿ ಬಂಧವನ್ನು ವಿವರಿಸುವುದರಲ್ಲೂ ಕಂಡುಬರುತ್ತವೆ. ಕೆಲವು ಗುಂಪು ಸಂಯುಕ್ತಗಳಲ್ಲಿ, ನಾಲ್ಕು-ಕೇಂದ್ರ ಎರಡು-ಎಲೆಕ್ಟ್ರಾನ್‌ ಬಂಧವೆಂಬ ಬಂಧಗಳೂ ಕಂಡುಬರುತ್ತವೆ.
ಆರೊಮ್ಯಾಟಿಕ್ ಬಂಧ
ಕಾರ್ಬನಿಕ ರಸಾಯನ ವಿಜ್ಞಾನದಲ್ಲಿ, ಎಲೆಕ್ಟ್ರಾನ್‌ಗಳು ಮತ್ತು ಕಕ್ಷೆಗಳ ಕೆಲವು ರಚನೆಗಳು ಅಣುವಿಗೆ ಹೆಚ್ಚುವರಿ ಸ್ಥಿರತೆಯನ್ನು ನೀಡುತ್ತವೆ. π ಕಕ್ಷೆಗಳು ಇತರೆಗಳೊಂದಿಗೆ ವಿವಿಧ ಪರಮಾಣುವಿನ ಕೇಂದ್ರಗಳಲ್ಲಿ ವ್ಯಾಪಿಸಿ, ಸೇರಿಕೊಂಡು, ಒಂದು ದೀರ್ಘ ಜೋಡಣೆಯ ಬಂಧವನ್ನು ಉಂಟುಮಾಡಿದಾಗ ಇದು ಕಂಡುಬರುತ್ತದೆ. ಅಣುವು ಆರೊಮ್ಯಾಟಿಕ್ ಆಗಬೇಕಾದರೆ ಅದು ಹಕೆಲ್‌ನ ನಿಯಮವನ್ನು ಪಾಲಿಸಬೇಕು, ಅಂದರೆ π ಎಲೆಕ್ಟ್ರಾನ್‌ಗಳ ಸಂಖ್ಯೆಯು 4n + 2 ಸೂತ್ರವನ್ನು ಸರಿಹೊಂದಬೇಕು, ಇದರಲ್ಲಿ n ಒಂದು ಪೂರ್ಣಾಂಕ. ಆರೊಮ್ಯಾಟಿಕ್‌ ಬಂಧಗಳೆಲ್ಲವೂ ಸಮತಲೀಯವಾಗಿರುತ್ತವೆ.
ಮೂಲಮಾದರಿಯ ಆರೊಮ್ಯಾಟಿಕ್ ಸಂಯುಕ್ತವಾದ ಬೆಂಜೀನ್‌ನಲ್ಲಿ, 18 (n = 4) ಬಂಧಿಸುವ ಎಲೆಕ್ಟ್ರಾನ್‌ಗಳು 6 ಇಂಗಾಲದ ಪರಮಾಣುಗಳನ್ನು ಒಟ್ಟಿಗೆ ಸೇರಿಸಿ, ಸಮತಲೀಯ ಸುರುಳಿ ರಚನೆಯನ್ನು ರೂಪಿಸುತ್ತವೆ. ವಿವಿಧ ಇಂಗಾಲದ ಪರಮಾಣುಗಳ ನಡುವಿನ ಬಂಧ "ಕ್ರಮ"ವು (ಬಂಧಗಳ ಸರಾಸರಿ ಸಂಖ್ಯೆ) (18/6)/2=1.5 ಆಗಿರಬಹುದು. ಆದರೆ ಈ ಉದಾಹರಣೆಯಲ್ಲಿ ರಾಸಾಯನಿಕ ದೃಷ್ಟಿಯಿಂದ ಬಂಧಗಳೆಲ್ಲವೂ ಒಂದೇ ರೀತಿ ಇರುತ್ತವೆ. ಅವನ್ನು ಕೆಲವೊಮ್ಮೆ ದ್ವಿ-ಬಂಧಗಳಿಗೆ ಪರ್ಯಾಯವಾಗಿ ಏಕ ಬಂಧಗಳಾಗಿ ಬರೆಯಲಾಗುತ್ತದೆ. ಆದರೆ ಪ್ರಬಲತೆಯಲ್ಲಿ ಸುಮಾರು 1.5 ಬಂಧಗಳಿಗೆ ಸಮನಾಗಿರುವ ಎಲ್ಲಾ ಸುರುಳಿ-ಬಂಧಗಳ ಅವಲೋಕನವು ನೈಜತೆಗೆ ಹೆಚ್ಚು ಹತ್ತಿರವಾಗಿರುತ್ತದೆ.
ಭಿನ್ನಚಕ್ರೀಯ ಆರೊಮ್ಯಾಟಿಕ್‌ಗಳಲ್ಲಿ ಮತ್ತು ಪರ್ಯಾಯ ಬೆಂಜೀನ್‌ಗಳಲ್ಲಿ, ಸುರುಳಿಯ ವಿವಿಧ ಭಾಗಗಳ ನಡುವಿನ ಋಣ ವಿದ್ಯುತ್ ವ್ಯತ್ಯಾಸಗಳು ಆರೊಮ್ಯಾಟಿಕ್ ಸುರುಳಿ ಬಂಧಗಳ ರಾಸಾಯನಿಕ ಗುಣಲಕ್ಷಣವನ್ನು ಹೆಚ್ಚು ಪ್ರಧಾನವಾಗಿ ತೋರಿಸಬಹುದು. ಇಲ್ಲದಿದ್ದರೆ ಅವು ಸಮಾನವಾಗಿರುತ್ತವೆ.
ಲೋಹೀಯ ಬಂಧ
ಲೋಹೀಯ ಬಂಧದಲ್ಲಿ, ಬಂಧಿಸುವ ಎಲೆಕ್ಟ್ರಾನ್‌ಗಳು ಪರಮಾಣುಗಳ ಜಾಲರಿಯಲ್ಲಿ ವಿಕೇಂದ್ರೀಕೃತವಾಗಿರುತ್ತವೆ. ಇದಕ್ಕೆ ವಿರುದ್ಧವಾಗಿ ಅಯಾನಿಕ್ ಸಂಯುಕ್ತಗಳಲ್ಲಿ,ಬಂಧಿತ ಎಲೆಕ್ಟ್ರಾನ್‌ಗಳ ಸ್ಥಳಗಳು ಮತ್ತು ಅವುಗಳ ವಿದ್ಯುದಾವೇಶಗಳು ಸ್ಥಿರವಾಗಿರುತ್ತವೆ. ಎಲೆಕ್ಟ್ರಾನ್‌ಗಳ ವಿಕೇಂದ್ರೀಕರಣ ಮತ್ತು ಸ್ವತಂತ್ರ ಚಲನೆಯಿಂದಾಗಿ ಇದು, ವಾಹಕತೆ, ಮೃದುತ್ವ ಮತ್ತು ಕಠಿಣತೆಯಂತಹ ಲೋಹೀಯ ಗುಣಲಕ್ಷಣಗಳನ್ನು ಉಂಟುಮಾಡುತ್ತದೆ.
ಅಂತರಣ್ವಕ ಬಂಧ
ಎರಡು ಅಥವಾ ಅದಕ್ಕಿಂತ ಹೆಚ್ಚು (ಅಥವಾ ಜತೆಗೂಡಿಲ್ಲದ) ಅಣುಗಳು, ಅಯಾನುಗಳು ಅಥವಾ ಪರಮಾಣುಗಳ ಮಧ್ಯೆ ರೂಪುಗೊಳ್ಳುವ ಬಂಧಗಳಲ್ಲಿ ಪ್ರಮುಖ ನಾಲ್ಕು ಪ್ರಕಾರಗಳಿವೆ. ಅಂತರಣ್ವಕ ಬಲಗಳು ಅಣುಗಳು ಪರಸ್ಪರ ಆಕರ್ಷಣೆಗೊಳಗಾಗಲು ಅಥವಾ ವಿಕರ್ಷಣೆಗೊಳ್ಳಲು ಕಾರಣವಾಗುತ್ತವೆ. ಹೆಚ್ಚಾಗಿ ಇವು ವಸ್ತುವಿನ ಕೆಲವು ಭೌತಿಕ ಗುಣಲಕ್ಷಣಗಳನ್ನು (ಉದಾಹರಣೆಗೆ ಕರಗುವ ಬಿಂದು) ನಿರೂಪಿಸುತ್ತವೆ.
ರಾಸಾಯನಿಕ ಬಂಧಗಳಲ್ಲಿ ಎಲೆಕ್ಟ್ರಾನ್‌ಗಳು
ಸಾಮಾನ್ಯ ಸಂದರ್ಭದಲ್ಲಿ, ಭಾಗವಹಿಸುವ ಪರಮಾಣುಗಳ ತತ್ಸಂಬಂಧಿಯಾದ ಋಣ ವಿದ್ಯುತ್ ಆಧಾರದಲ್ಲಿ ಪರಮಾಣುಗಳು ಅಯಾನಿಕ್ ಮತ್ತು ಕೋವೆಲನ್ಸಿಯ ಮಧ್ಯವರ್ತಿಗಳಾದ ಬಂಧಗಳನ್ನು ಉಂಟುಮಾಡುತ್ತವೆ. ಈ ರೀತಿಯ ಬಂಧವನ್ನು ಕೆಲವೊಮ್ಮೆ ಧ್ರುವೀಯ ಕೋವೆಲೆಂಟ್ ಬಂಧವೆಂದು ಕರೆಯಲಾಗುತ್ತದೆ.
ಬಾಹ್ಯ ಕೊಂಡಿಗಳು
ವರ್ಗ:ರಾಸಾಯನಿಕ ಬಂಧ ವರ್ಗ:ಕ್ವಾಂಟಂ ರಾಸಾಯನಿಕ ವಿಜ್ಞಾನ ವರ್ಗ:ರಸಾಯನಶಾಸ್ತ್ರ
ಚಾರುಕೇಶಿ
ಚಾರುಕೇಶಿಕರ್ನಾಟಕ ಸಂಗೀತಪದ್ಧತಿಯ ಮೇಳಕರ್ತ ರಾಗಗಳಲ್ಲಿ ಇಪ್ಪತ್ತೈದನೆಯದು.ಮುತ್ತುಸ್ವಾಮಿ ದೀಕ್ಷಿತರು ಇದನ್ನು ತರಂಗಿಣಿ ಎಂದು ಹೆಸರಿಸಿದ್ದಾರೆ. ಹಿಂದೂಸ್ತಾನಿ ಸಂಗೀತ ಪದ್ಧತಿಯಲ್ಲಿಯೂ ಇದೇ ಹೆಸರಿನ ರಾಗವಿದೆ.
ರಾಗ ಲಕ್ಷಣ ಮತ್ತು ಸ್ವರೂಪ
ಇದು ಒಂದು ಸಂಪೂರ್ಣ ರಾಗವಾಗಿದೆ.ಇದು ಕೇಳುಗರಲ್ಲಿ ಭಕ್ತಿ ಮತ್ತು ಕಾರುಣ್ಯ ರಸವನ್ನು ಸ್ಪುರಿಸುವಂತಹ ರಾಗವಾಗಿದೆ.
ಜನ್ಯ ರಾಗಗಳು
ಈ ರಾಗಕ್ಕೆ ಕೆಲವು ಜನ್ಯ ರಾಗಗಳಿದ್ದು,ಪೂರ್ವಧನ್ಯಾಸಿ ತಕ್ಕಮಟ್ಟಿಗೆ ಬಳಕೆಯಲ್ಲಿದೆ.
ಜನಪ್ರಿಯ ರಚನೆಗಳು
ಈ ರಾಗದಲ್ಲಿ ಜನಪ್ರಿಯ ರಚನೆಗಳು
ಈ ರಾಗವು ಬಹಳ ಜನಪ್ರಿಯವಾಗಿದ್ದು, ಇನ್ನೂ ಹಲವಾರು ರಚನೆಗಳು ಜನಪ್ರಿಯವಾಗಿವೆ. ಹಲವಾರು ಭಾಷೆಗಳಲ್ಲಿ ನೂರಾರು ಚಿತ್ರಗೀತೆಗಳು ರಚನೆಯಾಗಿದ್ದು ಭಕ್ತಿಗೀತೆಗಳೂ ಸಾಕಷ್ಟು ಇವೆ.ಗಝಲ್ ಗಾಯನದಲ್ಲೂ ಬಳಕೆಯಲ್ಲಿದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತ ವರ್ಗ:ಕರ್ನಾಟಕ ಸಂಗೀತ ರಾಗಗಳು ವರ್ಗ:ರಾಗಗಳು
ಥಾರ್ (ಸಿನಿಮಾ)
thumb|ಥಾರ್ ಥಾರ್೨೦೧೧ರಲ್ಲಿ ಅಮೇರಿಕನ್ ಸೂಪರ್‍ಹಿರೊ ಚಲನಚಿತ್ರವಾದ ಥಾರ್ ಮಾರ್‍ವೆಲ್‍ ಕಾಮಿಕ್ಸ್‍ನ ಮುಖ್ಯ ಪಾತ್ರವಾದ ಥಾರ್ ಮೇಲೆ ಚಿತ್ರಿಸಲಾಗಿದೆ.ಮಾರ್‍ವೆಲ್‍ ಸಿನಮ್ಯಾಟಿಕ್ ಯುನಿವರ್ಸ್‍ ಹಾಗು ಪ್ಯಾರಮೌಂಟ್ ಪಿಚರ್ಸ್ ಈ ಚಿತ್ರವನ್ನು ನಿರ್ಮಾಪಿಸಿ ಮತ್ತು ವಿತರಣೆ ಮಾಡಿದ್ದಾರೆ. ಕೆನ್ನೆತ್ ಬ್ರಾನಘ್ ಈ ಚಿತ್ರಕ್ಕೆ ನಿರ್ಮಾಪಕರು, ಅಶ್ಲೇಯ್ ಎಡ್‍ವರ್ಡ್ ಮಿಲ್ಲರ್‍,ಡಾನ್ ಪೇನ್ ಮತ್ತು ಜ಼್ಯಕ್ ಸ್ಟೆನ್ಟ್ಜ್ರರವರು ಬರೆದಿದ್ದಾರೆ. ಕ್ರಿಸ್‍ ಹೆಮ್ಸ್‍ವಾರ್ಥ್ ಮುಖ್ಯ ನಟನಾಗಿ ನಾಟಾಲಿ ಪೊರ್ಟ್‍ಮ್ಯಾನ್ ನಟಿಯಾಗಿ ಭಾಗವಹಿಸಿದ್ದರೆ. ಟಾಮ್ ಹಿಡ್‍ಲ್‍ಸ್ಟನ್,ಸ್ಟೆಲ್ಲಾನ್,ಕಾಮ್ ಫ಼ಿಓರೆ,ಇಡ್ರಿಸ್ ಎಲ್ಬಾ,ರೇ ಸ್ಟಿವನ್ಸನ್,ಕೇಟ್ ಡೆನ್‍ನಿನ್ಗಸ್,ರೆನೆ ರುಸೋ,ಆಂಥೋನಿ ಹಾಪ್ಕಿನ್ಸ್ ಚಿತ್ರಕೊಟಕ್ಕೆ ಸೇರಿದವರು.ಚಿತ್ರದಲ್ಲಿ ಥಾರ್ ಭೊಮಿಯ ಮೇಲೆ ಅಸ್ಗರ್ಡ್‍ನಿಂದ ಬಹಿಷ್ಕರಿಸಲಾಗಿದ್ದಾನೆ,ಶಕ್ತಿಹೀನನಾಗಿದ್ದಾನೆ,ತನ್ನ ಚಮತ್ಕಾರಿ ಸುತ್ತಿಗೆಯನ್ನು ಕಳೆದುಕೊಳ್ಳುತಾನೆ.ತಮ್ಮನಾದ ಲೋಕಿ ದ್ವೇಷಬಹೆದು ಅಸ್ಗರ್ಡ್‍ನ ಕಿರೀಟವನ್ನು ಪಡೆಯಲು ಪಿತೂರಿ ನೆಡೆಸಿರುತ್ತಾನೆ. ಥಾರ್ ತನ್ನ ಶಕ್ತಿಪ್ರದರ್ಶನೆ ಮಾಡಿ ಈ ಕಿರೀಟವನ್ನು ಪಡೆಯಲೇ ಬೇಕು ಇಲ್ಲದಿದ್ದರೆ ಮರುಕವಿಲ್ಲದ ಲೋಕಿಗೆ ಆ ಪದವಿ ಸಿಗುವುದು. ಈ ಚಿತ್ರವನ್ನು ಸ್ಯಮ್ ರೈಮಿ ೧೯೯೧ರಲ್ಲೆ ಪ್ರಾರಂಭಿಸಿ ನಿಲ್ಲಿಸಿದ್ದರು.೨೦೧೦ರಲ್ಲೆ ಬಿಡುಗಡೆಯಾಗ ಬೇಕಿದ್ದ ಈ ಚಿತ್ರವನ್ನು ೨೦೧೧ಕ್ಕೆ ನೂಕಲಾಗಿತ್ತು. ನಿರ್ಮಾಪಕರ ಬದಲಾವಣೆ ಈ ಅಡ್ಡಿಗೆ ಕಾರಣವಾಗಿತ್ತು.ಕ್ಯಾಲಿಫೋರ್ನಿಯಾ ಮತ್ತು ನ್ಯೂ ಮೆ‍ಕ್ಸಿಕೊದಲ್ಲಿ ಚಿತ್ರೀಕರಣ ನೆಡೆಸಲಾಗಿತ್ತು.ನಂತರ ೩ಡಿ ಚಿತ್ರಕ್ಕೆ ರೂಪಿಸಲಾಗಿತ್ತು. ಈ ಚಿತ್ರವನ್ನು ಏಪ್ರಿಲ್‍ ೧೧,೨೦೧೧ರಂದು ಸಿಡನಿ,ಆಸ್ಟ್ರೇಲಿಯಾ ಮತ್ತು ಮೇ ೬,೨೦೧೧ರಂದು ಯುನೈಟೆಡ್ ಸ್ಟೆಟ್ಸ್‍ನಲ್ಲಿ ಬಿಡುಗಡೆ ಮಾಡಿದರು.ಅತಿ ಹೆಚ್ಚು ಜನಪ್ರಿಯತೆ ಹಾಗು ಹಣವನ್ನುಗಳಿಸಿದ ಈ ಚಿತ್ರದ ೨ ಉತ್ತರಭಾಗಗಳನ್ನು ಬಿಡುಗಡೆ ಮಾಡಲಾಯಿತು. ಥಾರ್:ದಿ ಡಾರ್ಕ್ ವರ್ಲ್ಡ್ ನವೆಂಬರ್ ೮,೨೦೧೩ ಮತ್ತು ಥಾರ್:ರಾಗ್ನರಾಕ್ ನವೆಂಬರ್ ೩,೨೦೧೭ರಂದು ಬಿಡುಗಡೆ ಮಾಡಲಾಯಿತು.
ಕಥಾವಸ್ತು
೯೬೫ ಎಡಿ ಅಲ್ಲಿ,ಓಡಿನ್,ಅಸ್ಗರ್ಡ್‍ನ ರಾಜನು ಜೊಟುಹ್ನೆಯಿಮ್ ಫ಼್ರಾಸ್ಟ್ ಜೈಯಂಟ್ಸ್ ಹಾಗು ಅವರ ನಾಯಕನಾದ ಲುಫ್ಯ್‍ದ ಮೇಲೆ ಯುದ್ಧ ಮಾಡುತ್ತಾನೆ.ಅವರನ್ನು ೯ ಲೋಕಗಳನ್ನು ಪಡೆಯದಂತೆ ಮಾಡುತ್ತಾನೆ.ಫ಼್ರಾಸ್ಟ್ ಜೈಯಂಟ್ಸ್‍ರವರ್ ಶಕ್ತಿಕೇಂದ್ರವಾಗಿದ್ದ ಕ್ಯಾಸ್ಕೆಟ್ ಆಫ಼್ ವಿಂಟ್‍ರ್ಸನನ್ನು ವಶಕ್ಕೆ ಪಡೆಯುತ್ತಾರೆ.ನಂತರ ಹಲವು ವರ್ಷಗಳು ಕಳೆದ ಮೇಲೆ ಥಾರ್ ರಾಜನಾಗುದಕ್ಕೆ ಎಲ್ಲಾ ಸಿದ್ಧತೆಯನ್ನು ನೆಡೆಸಿರುತ್ತಾನೆ ಆದರೆ ಮತ್ತೆ ಫ಼್ರಾಸ್ಟ್ ಜೈಯಂಟ್ಸ ಆಕ್ರಮಣದಿಂದ ಎಲ್ಲಾ ಸಿದ್ಧತೆಗಳು ವ್ಯರ್ಥವಾಗುತ್ತವೆ.ಥಾರ್‍ನನ್ನು ಲುಫ್ಯನ ಹತ್ತಿರ ಕಳಿಸಿ,ಮಹನಾದ ಲೋಕಿ ಹಾಗು ಮೂವರು ಸೈನಿಕರಾದ ವೊಲ್‍ಸ್ಟಾಗ್,ಫ಼ಾನ್ಡ್‍ರಾಲ್,ಹೊಗನ್ರನ್ನು ರಾಜ ಥಾರ್ ರಕ್ಷಣೆಗಾಗಿ ಕಳುಹಿಸುತ್ತಾನೆ. ಆದರೆ ಅಲ್ಲಿ ಯುದ್ಧ ಪ್ರಾರಂಭವಾಗುತ್ತದೆ.ರಾಜನೇ ಬಂದು ಎಲ್ಲರನ್ನು ರಕ್ಷಿಸುತ್ತಾನೆ. ಆದರೆ ಥಾರ್‍ನಿಂದ ಆಗಿರುವ ಈ ಯುದ್ಧದ ಪರಿನಾಮವಾಗಿ ಥಾರ್‍ನನ್ನು ಶಕ್ತಿಹೀನನಾಗಿ ಹಾಗು ಅವನ ಸುತ್ತಿಗೆಯನ್ನು ಸೊಕ್ತವಾದವನಿಗೆ ಮಾತ್ರ ದೊರೆಯಬೇಕು ಎಂದು ಮಂತ್ರವನ್ನು ಹಾಕಿ ರಾಜನು ಥಾರ್‍ ಮತ್ತು ಅವನ ಸುತ್ತಿಗೆಯನ್ನು ಭೂಮಿಗೆ ಬಹಿಷ್ಕರಿಸುತ್ತಾನೆ. ಥಾರ್ ಮೆಕ್ಸಿಕೋನಲ್ಲಿ ಸಾಧಾರಣ ಮಾನವನಾಗಿ ಜಾಗೃನಾಗುತ್ತಾನೆ. ಅವನ ಸುತ್ತಿಗೆಯು ಶೀಲ್ಡ್‍ಯಂಬ ಸಂಸ್ಥೆಯ ನಾಯಕನಾದ ಫಿಲ್ ಕೌಲ್ಸನ ತನ್ನ ಮಾರ್ಗದರ್ಶನದಲ್ಲಿ ಹಿಡಿಸಿರುತ್ತಾನೆ. ಫಿಲ್ ಡಾ|ಜೆನ್ ಫಾಸ್ಟರ್ ಅವರ ಹಲವು ಅಂತರಿಕ್ಷ ಸಂಶೋಧನೆಯನ್ನು ದುರುಪಯೋಗಿಸಿ ಥಾರ್‍ ಬಿದ್ದ ಆ ವರ್ಮ್ ಹೊಲ್‍ನ ಬಗ್ಗೆ ತಿಳಿದುಕೋಳುತ್ತಾನೆ. ಫಾಸ್ಟರ್,ಡಾರ್ಸಿ ಮತ್ತು ಶಿಕ್ಷಕ ಏರಿಕ್ ಥಾರ್‍ನನ್ನು ರಕ್ಷಿಸುತ್ತಾರೆ.ಥಾರ್ ತನ್ನ ಸುತ್ತಿಗೆಯನ್ನು ಪಡೆಯಲು ಯತ್ನಿಸಿದಾಗ ಅವನ ಕೈಯಿಂದ ಸುತ್ತಿಗೆ ಅಲ್ಲಾಡುವುದಿಲ್ಲಾ. ಫಿಲ್ ಥಾರ್‍ನನ್ನು ಬಂಧಿಸುತ್ತಾನೆ.ತನ್ನ ಹಣೆಬರಹವನ್ನು ಒಪ್ಪಿಕೊಂಡು ಫಾಸ್ಟರ್‍ಳ ಜೊತೆ ಪ್ರೇಮಕ್ಕೆ ಶರಣಾಗುತ್ತಾನೆ. ಅಸ್ಗರ್ಡ್‍ನಲ್ಲಿ ಲೋಕಿ ತನ್ನ ನಿಜವಾದ ತಂದೆ ಲುಫ್ಯಯಂದು ತಿಳಿದು ಆಕ್ರೋಶದಿಂದ ಓಡಿನ್ ಓಡಿನ್ ಸ್ಲೀಪ್‍ನಲ್ಲಿ ಮುಳುಗಿದಾಗ ಲುಫ್ಯ ಓಡಿನ್‍ನನ್ನು ಸಾಯಿಸಲು ಪಿತೂರಿ ನೆಡೆಸುತ್ತಾನೆ.ಮೂರು ಸೈನಿಕರು ಇದನೆಲ್ಲಾ ಕಂಡು ಥಾರ್‍ನನ್ನು ಅಸ್ಗರ್ಡ್‍ಗೆ ತರಲು ಹೆಇಂಡಾಲ್‍ನನ್ನು ಬೈಫ್ರ್ವ್ಸ್ಟ್ ತೆರೆದು ಅವರನ್ನು ಭೂಮಿಗೆ ಹೋಗಲು ದಾರಿ ಮಾಡಬೇಕುಯಂದು ಬಯಸುತ್ತಾರೆ.ಇದನ್ನು ತಿಳಿದ ಲೋಕಿ ಒಬ್ಬ ವಿನಾಶಕಾರಿ ರಾಕ್ಶಸನನ್ನ ಭೂಮಿಗೆ ಕಳಿಸುತ್ತಾನೆ. ವೀರ ಸೈನಿಕರನ್ನು ಸೊಲಿಸಿ ವಿಜಯನಾದ ರಾಕ್ಷಸನನ್ನು ಕಂಡು ಥಾರ್‍ ಆತ್ಮಸಮರ್ಪಣೆಯನ್ನು ಮಾಡಲು ಯತ್ನಿಸಿದಾಗ ಅವನ ಸುತ್ತಿಗೆಯೂ ಈ ತ್ಯಾಗವನ್ನು ಕಂಡು ಥಾರ್‍ ಸೂಕ್ತನೆಂದು ಪರಿಗನಿಸಿ ಥಾರ್ ಹತ್ತಿರ ಬರುತ್ತದೆ.ಥಾರ್‍ನ ಶಕ್ತಿಯೂ ಹಿಂದಿರುಗುತ್ತದೆ.ಆ ರಾಕ್ಷಸನನ್ನ ಸಂಹರಿಸಿ ಅಸ್ಗರ್ಡ್‍ಗೆ ತೆರಳುತ್ತಾನೆ.ಲೋಕಿಯನ್ನು ಸಿಂಹಾಸನದ ದೊರೆಯಾಗಿ ಕಂಡು ಉಗ್ರನಾಗಿ ಥಾರ್‍ ಆತನನ್ನು ಸಂಹರಿಸಲು ಪ್ರಯತ್ನಿಸುತ್ತಾನೆ.ಆದರೆ ಇಬ್ಬರು ಬೈಫ್ರ್ವ್ಸ್ಟ್‍ನ ಸೆಳೆತಕ್ಕೆ ಸಿಲುಕಿ ಹೊರಬರಲು ಯತ್ನಿಸುತ್ತಾರೆ.ರಾಜನು ಇಬ್ಬರನ್ನು ರಕ್ಷಿಸಲು ಬಂದಾಗ ಲೋಕಿ ತನ್ನ ರಾಜನಾಗುವ ಆಸೆಯನ್ನು ತಂದೆಯ ಬಳಿ ಹೇಳಿಕೊಳ್ಳುತ್ತಾನೆ.ರಾಜನು ನಿರಾಕರಿಸಿದಾಗ ಆತ್ಮಹತ್ಯೆಯನ್ನು ಮಾಡಿಕೊಳ್ಳುತ್ತಾನೆ. ಲುಫ್ಯನ ಸಹಾಯದಿಂದ ಅವನನ್ನೇ ಛಲಿಸಿ ಸಾಯಿಸಿದ ಕುಮಾರನು ಅಂತ್ಯವನ್ನು ಕಾಣುತ್ತಾನೆ. ಭೂಮಿಯ ಮೇಲೆ ನಿಕ್‍ ಫಿಯುರಿ ನೀಲವಾದ ಒಂದು ಆಕರ್ಷಕವಾದ ಘನದ ಕುರಿತು ಚರ್ಚಿಸುತ್ತಾನೆ.
ಉಲ್ಲೇಖ
ವರ್ಗ:ಚಲನಚಿತ್ರಗಳು
ಸರಸಾಂಗಿ
ಸರಸಾಂಗಿಕರ್ನಾಟಕ ಸಂಗೀತಪದ್ಧತಿಯ ಮೇಳಕರ್ತ ರಾಗಗಳಲ್ಲಿ ಇಪ್ಪತ್ತೇಳನೆಯದು. ಮುತ್ತುಸ್ವಾಮಿ ದೀಕ್ಷಿತರು ಇದನ್ನು ಸೌರಸೇನ ಎಂದು ಹೆಸರಿಸಿದ್ದಾರೆ.
ರಾಗ ಲಕ್ಷಣ ಮತ್ತು ಸ್ವರೂಪ
ಇದು ಐದನೆಯ "ಬನ" ಚಕ್ರದ ಮೂರನೆಯ ರಾಗ.ಇದರ ಆರೋಹಣ ಮತ್ತು ಅವರೋಹಣದಲ್ಲಿ ಎಲ್ಲಾ ಶುದ್ಧ ಸ್ವರಗಳೂ ಇದ್ದು ಅವುಗಳು ಈ ಕೆಳಗಿನಂತಿವೆ.
ಇದು ಒಂದು ಸಂಪೂರ್ಣ ರಾಗವಾಗಿದೆ.
ಜನ್ಯ ರಾಗಗಳು
ಈ ರಾಗಕ್ಕೆ ಕೆಲವು ಜನ್ಯ ರಾಗಗಳಿದ್ದು,ಕಮಲಮನೋಹರಿ,ನಳಿನಕಾಂತಿ ಹೆಚ್ಚು ಬಳಕೆಯಲ್ಲಿವೆ.
ಜನಪ್ರಿಯ ರಚನೆಗಳು
ಈ ರಾಗದಲ್ಲಿ ಜನಪ್ರಿಯ ರಚನೆಗಳು
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತ ವರ್ಗ:ಕರ್ನಾಟಕ ಸಂಗೀತ ರಾಗಗಳು
ಶ್ರೀ ಕೃಷ್ಣಗಾರುಡಿ
ಡಾ ರಾಜ್ ಕುಮಾರ್ ಅರ್ಜುನ ನಾಗಿ ನಟಿಸಿದ ಚಿತ್ರ ಶ್ರೀ ಕೃಷ್ಣಗಾರುಡಿ.
ಭಲೇ ಭಲೇ ಗಾರುಡೀ, ಬರುತಿಹ ನೋಡು.... ಎಂಬ ನಾಟಕದ ಶೈಲಿಯ ಹಾಡು ಬಹಳ ಹೆಸರುವಾಸಿಯಯ್ತು. ವರ್ಗ:ರಾಜಕುಮಾರ್_ಚಲನಚಿತ್ರಗಳು
ಗುಬ್ಬಚ್ಚಿ
ಗುಬ್ಬಚ್ಚಿ (ಪ್ಯಾಸರ್ ಡೊಮೆಸ್ಟಿಕಸ್) ಪ್ಯಾಸೆರಿಡೆ ಕುಟುಂಬದ ಒಂದು ಹಕ್ಕಿ. ಇದು ಭಾರತೀಯ ಉಪಖಂಡ, ಪಶ್ಚಿಮ ಮತ್ತು ಮಧ್ಯ ಏಷಿಯಾ, ಮಧ್ಯ ಪ್ರಾಚ್ಯ, ಯೂರೋಪ್‌ದಲ್ಲಿ ಹರಡಿವೆ. ಇವು ಸುಮಾರು 16 ಸೆಂ. ಮೀ. (16cm/6.3 inch) ಉದ್ದವಿದ್ದು (ಕೊಕ್ಕಿನ ತುದಿಯಿಂದ ಬಾಲದ ತುದಿಯವರೆಗೆ) ಮತ್ತು 24-39.5 ಗ್ರಾಂ (0.85-1.39 ಔನ್ಸ್) ತೂಕವಿರುವ ಒಂದು ಸಣ್ಣ ಹಕ್ಕಿ. ಹೆಣ್ಣು ಮತ್ತು ಎಳೆಯ ಹಕ್ಕಿಗಳು ತೆಳು ಕಂದು ಮತ್ತು ಬೂದು ಬಣ್ಣವಿದ್ದು, ಗಂಡುಗಳು ಗಾಢವಾದ ಕಪ್ಪು, ಬಿಳಿ ಮತ್ತು ಕಂದು ಬಣ್ಣದ್ದಾಗಿರುತ್ತವೆ. ಪ್ಯಾಸರ್ ಕುಲದ ಸುಮಾರು 25 ಜಾತಿಗಳಲ್ಲಿ ಒಂದಾದ ಗುಬ್ಬಚ್ಚಿ ಯುರೋಪ್, ಮೆಡಿಟರೇನಿಯನ್ ಮತ್ತು ಏಷ್ಯಾದ ಹೆಚ್ಚಿನ ಅಧಿಕ ಪ್ರದೇಶದಲ್ಲಿ ನೆಲೆಸಿವೆ. ಅಲ್ಲದೆ ಆಸ್ಟ್ರೇಲಿಯಾ, ಆಫ್ರಿಕಾ ಮತ್ತು ಅಮೆರಿಕದಲ್ಲಿ ಉದ್ದೇಶಪೂರ್ವಕ ವಾಗಿಯೋ ಅಥವಾ ಆಕಸ್ಮಿಕವಾಗಿಯೋ ಪರಿಚಯಿಸಲ್ಪಟ್ಟಿರುವುದರಿಂದ ವಿಶ್ವದಾದ್ಯಂತ ವ್ಯಾಪಕವಾಗಿ ಹರಡಿರುವ  ಕೆಲವೇ ವನ್ಯಹಕ್ಕಿಗಳಲ್ಲಿ ಒಂದನ್ನಾಗಿಸಿದೆ.
ಗುಬ್ಬಚ್ಚಿಯು ಮನುಷ್ಯ ವಾಸಸುವ ಪ್ರದೇಶದ ಜೊತೆ ಅನೋನ್ಯ ಸಂಬಂಧ ಹೊಂದಿದ್ದು, ನಗರ ಅಥವಾ ಗ್ರಾಮೀಣ ಪ್ರದೇಶದೆಲ್ಲೆಡೆ ಕಾಣಸಿಗುತ್ತವೆ. ಇವು ವೈವಿಧ್ಯಮಯ ನೆಲೆ ಮತ್ತು ಹವಾಮಾನವಿರುವಲ್ಲಿ ವಾಸಿಸುತ್ತಿದ್ದರೂ, ಮಾನವನ ಅಸ್ತಿತ್ವವಿರುವ ಕಾಡು, ಹುಲ್ಲುಗಾವಲು ಮತ್ತು ಮರುಭೂಮಿಗಳಲ್ಲಿ ಕಾಣಸಿಗುವುದಿಲ್ಲ. ಧಾನ್ಯ ಮತ್ತು ಕಳೆ ಬೀಜಗಳು ಇವುಗಳ ಪ್ರಮುಖ ಆಹಾರವಾದರೂ, ಅವಕಾಶ ಸಿಕ್ಕಾಗ ಸಾಮಾನ್ಯವಾಗಿ ಕೀಟ ಮತ್ತಿತರ ಆಹಾರವನ್ನು ತಿನ್ನುತ್ತವೆ. ಗುಬ್ಬಿಗಳನ್ನು ಸಾಕು ಬೆಕ್ಕುಗಳು, ಗಿಡುಗಗಳಂತಹ ಮತ್ತಿತರ ಪರಭಕ್ಷಕ ಹಕ್ಕಿಗಳು ಹಾಗೂ ಸಸ್ತನಿಗಳು ಆಹಾರಕ್ಕಾಗಿ ಬೇಟೆಯಾಡುತ್ತವೆ.
ಅಧಿಕ ಸಂಖ್ಯೆ, ವ್ಯಾಪಕವಾಗಿ ಹರಡಿರುವುದು ಮತ್ತು ಮಾನವನೊಡಗಿನ ಸಹಜೀವನದಿಂದಾಗಿ, ಗುಬ್ಬಚ್ಚಿಯು ಸಾಂಸ್ಕೃತಿಕ ಪ್ರಾಮುಖ್ಯತೆ ಪಡೆದಿದೆ. ಇವು ಬೆಳೆದ ಫಸಲನ್ನು ಅಧಿಕ ಸಂಖ್ಯೆಯಲ್ಲಿ ಬಂದು ತಿನ್ನುವುದರಿಂದ ಕೃಷಿಗೆ ಹಾನಿಕಾರಕವೆಂದು ನಿರ್ಮೂಲನೆ ಮಾಡಲು ಪ್ರಯತ್ನಿಸಿ, ಪ್ರತಿಕೂಲವಾಗಿ ಫಸಲೇ ಇಳಿಮುಖವಾದ್ದರಿಂದ ಇವುಗಳ ಹರಣ ನಿಂತಿತು. ಇವನ್ನು ಮುದ್ದಿನಹಕ್ಕಿಯನ್ನಾಗಿಯೂ ಬಳಸುತ್ತಾರೆ. ಜೊತೆಗೆ ಆಹಾರವಾಗಿಯೂ, ಲೈಂಗಿಕ ಸಾಮರ್ಥ್ಯ ವರ್ಧಕವನ್ನಾಗಿಯೂ ಬಳಕೆಯಲ್ಲಿದೆ. ಇವು ವ್ಯಾಪಕವಾಗಿ ಹರಡಿದ್ದರೂ ಮತ್ತು ಸಂಖ್ಯೆಯಲ್ಲಿ ಹೇರಳವಾಗಿದ್ದರೂ, ಕೆಲವು ಪ್ರದೇಶಗಳಲ್ಲಿ ಇವುಗಳ ಸಂಖ್ಯೆಯು ಇಳಿಮುಖವಾಗಿದೆ. ಅಪಾಯ ಅಂಚಿನಲ್ಲಿರುವ ಜೀವಿಗಳನ್ನು ಗುರುತಿಸಿ ಸಂರಕ್ಷಣಾ ಕಾರ್ಯಸೂಚಿಯನ್ನು ನಡೆಸಲೋಸುಗ ಇರುವ IUCN ಕೆಂಪು ಪಟ್ಟಿಯಲ್ಲಿ ಗುಬ್ಬಚ್ಚಿಗಳನ್ನು ಕನಿಷ್ಠ ಕಾಳಜಿಯಡಿ ಪಟ್ಟಿ ಮಾಡಲಾಗಿದೆ..
ಅಳತೆ ಮತ್ತು ಆಕಾರ
ಗುಬ್ಬಚ್ಚಿಯ ತೂಕ 24 ರಿಂದ 39.5 ಗ್ರಾಂ (0.85 ರಿಂದ 1.39 ಔನ್ಸ್). ಹೆಣ್ಣು ಹಕ್ಕಿ ಸಾಮಾನ್ಯವಾಗಿ ಗಂಡುಹಕ್ಕಿಗಿಂತ ಸ್ವಲ್ಪ ಚಿಕ್ಕದಾಗಿದೆ. ಯುರೋಪಿಯನ್ ಖಂಡದಲ್ಲಿ ಎರಡೂ ಲಿಂಗಗಳ ಸರಾಸರಿ ತೂಕ ಸುಮಾರು 30 ಗ್ರಾಂ (1.1 ಔನ್ಸ್), ಮತ್ತು ಹೆಚ್ಚು ದಕ್ಷಿಣದ ಉಪಜಾತಿಗಳಲ್ಲಿ ಸುಮಾರು 26 ಗ್ರಾಂ (0.92 ಔನ್ಸ್) ಇರುತ್ತದೆ. ಅವಯಸ್ಕ ಹಕ್ಕಿಗಳು ಆಕಾರದಲ್ಲಿ ಸಣ್ಣದಾಗಿರುತ್ತವೆ, ಗಂಡುಗಳು ಚಳಿಗಾಲದಲ್ಲಿ ದೊಡ್ಡದಾಗಿರುತ್ತವೆ ಮತ್ತು ಸಂತಾನೋತ್ಪತ್ತಿ ಅವಧಿಯಲ್ಲಿ ಹೆಣ್ಣು ದೊಡ್ಡದಾಗಿರುತ್ತವೆ. ಉತ್ತರ ಧ್ರುವದತ್ತ ಹೋದಂತೆ ಹೆಚ್ಚುವ ಅಕ್ಷಾಂಶಗಳು (higher latitudes), ತಂಪಾದ ಹವಾಮಾನವಿರುವೆಡೆ ಹಾಗೂ ಅಧಿಕ ಎತ್ತರದಲ್ಲಿ ವಾಸಿಸುವ (ಪರ್ವತವಾಸಿ) ಗುಬ್ಬಿಯ ಜಾತಿ, ಉಪಜಾತಿಗಳಲ್ಲಿ ಗಾತ್ರ ಹಿರಿದಾಗಿರುವುದನ್ನು ಕಾಣಬಹುದು. (ಬರ್ಗ್‌ಮನ್‌ರ ನಿಯಮದಂತೆ).[6][7][8][9]
ಹೊರರೂಪ
ಗುಬ್ಬಚ್ಚಿಯ ಗರಿಗಳು ಹೆಚ್ಚಾಗಿ ಬೂದು ಮತ್ತು ಕಂದು ಬಣ್ಣದ ವಿವಿಧ ಛಾಯೆಗಳನ್ನು ಹೊಂದಿರುತ್ತವೆ. ಹೆಣ್ಣು-ಗಂಡು ಹಕ್ಕಿಗಳಲ್ಲಿ ಪ್ರಬಲವಾದ ಲಿಂಗ ದ್ವಿರೂಪತೆಯನ್ನು ಕಾಣಬಹುದು: ಹೆಚ್ಚಾಗಿ ಹೆಣ್ಣಿನ ಮೇಲ್ಭಾಗ ಮತ್ತು ಕೆಳಭಾಗದಲ್ಲಿ ಮಾಸಲು ಬಣ್ಣ; ಗಂಡು ಗಾಢ ಬಣ್ಣದ ತಲೆ ಗುರುತುಗಳು, ಕೆಂಗಂದು ಬೆನ್ನು ಮತ್ತು ಬೂದು ಕೆಳಭಾಗವನ್ನು ಹೊಂದಿರುತ್ತದೆ.[8] ಗಂಡು ಗಾಢ ಬೂದು ಬಣ್ಣದ ಕಿರೀಟ, ಎರಡು ಬದಿಯಲ್ಲಿ ಕೆಂಗಂದು ಬಣ್ಣವನ್ನು ಹೊಂದಿದೆ. ಅದರ ಕೊಕ್ಕಿನ ಸುತ್ತ, ಗಂಟಲಿನ ಮೇಲೆ ಮತ್ತು ಕೊಕ್ಕು-ಕಣ್ಣುಗಳ ನಡುವೆ (lores) ಕಪ್ಪು ಬಣ್ಣವನ್ನು ಹೊಂದಿರುತ್ತದೆ. ಅಲ್ಲದೆ, ಬೂದು ಕಿರೀಟದ ಅಂಚಿಗೆ ತೆಳು ಬಿಳಿ ಪಟ್ಟಿಯನ್ನು ಹೊಂದಿದೆ ಮತ್ತು ಕಣ್ಣುಗಳ ಹಿಂದೆ ಸಣ್ಣ ಬಿಳಿ ಚುಕ್ಕೆಗಳಿರುತ್ತವೆ (postoculars). ಅವುಗಳ ಕೆಳಗೆ ಮತ್ತು ಮೇಲೆ ಕಪ್ಪು ತೇಪೆಗಳೊಂದಿಗೆ. ಕೆನ್ನೆಗಳು, ಕಿವಿಯ ಹೊದಿಕೆಗಳು ಮತ್ತು ತಲೆಯ ತಳದಲ್ಲಿರುವ ಪಟ್ಟೆಗಳಂತೆ, ಕೆಳಭಾಗವು ತೆಳು ಬೂದು ಅಥವಾ ಬಿಳಿಯಾಗಿರುತ್ತದೆ. ಮೇಲಿನ ಬೆನ್ನು ಮತ್ತು ಹಿಂಗತ್ತಿನ ಕೆಳಭಾಗ ತೆಳುಕಂದು ಬಣ್ಣದ್ದಾಗಿದ್ದು, ಅಗಲದ ಕಪ್ಪು ಗೆರೆಗಳನ್ನು ಹೊಂದಿರುತ್ತದೆ. ಬೆನ್ನಿನ ಕೆಳಭಾಗ ಮತ್ತು ಮೇಲಿನ ಬಾಲದ ಹೊದಿಕೆಗಳು ಬೂದು ಮಿಶ್ರಿತ ಕಂದು ಬಣ್ಣದಲ್ಲಿರುತ್ತವೆ.[10]
ಸಂತಾನೋತ್ಪತ್ತಿಯಲ್ಲದ ಸಮಯದಲ್ಲಿ ಗಂಡಿನ ಅನೇಕ ಗರಿಗಳಿಗೆ ಬಿಳಿಯ ತುದಿಗಳಿರುತ್ತದೆ. ಅಲ್ಲದೆ ಪ್ರಖರತೆ ಕಳೆಗುಂದಿ ಗಂಡು ಪೇಲವವಾಗಿರುತ್ತದೆ. "ಬಿಬ್" ಅಥವಾ "ಬ್ಯಾಡ್ಜ್" ಎಂದು ಕರೆಯಲ್ಪಡುವ ಕಪ್ಪು ಗಂಟಲು ಮತ್ತು ಎದೆಯ ಮಚ್ಚೆಗಳು ಇರುವುದನ್ನು ಗುಬ್ಬಿಗಳು ತಮ್ಮ ಗರಿಗಳನ್ನು ಮಾಲೀಸು ಮಾಡಿಕೊಳ್ಳುವಾಗ (preening) ಬಹಿರಂಗಪಡಿಸುತ್ತದೆ.[10][11] ಈ ಮಚ್ಚೆಗಳ ಆಕಾರ ವಯಸ್ಸಿಗನುಗುಣವಾಗಿ ಬದಲಾಗುತ್ತದೆ, ಗುಂಪಿನಲ್ಲಿ ಅವುಗಳ ಯುಕ್ತತೆಯನ್ನು ಸೂಚಿಸಬಹುದು. ಈ ಊಹೆಯನ್ನರಸಿ ನಡೆದ  ಅಧ್ಯಯನಗಳು ವಯಸ್ಸಾದಂತೆ ಮಚ್ಚೆಗಳು ಗಾತ್ರದಲ್ಲಿ ಹೆಚ್ಚಾಗುತ್ತವೆ ಎಂದು ನಿರ್ಣಾಯಕವಾಗಿ ತೋರಿಸಿದೆ.[12] ಗಂಡು ಹಕ್ಕಿಯ ಕೊಕ್ಕು ಕಡು ಬೂದು ಬಣ್ಣದ್ದಾಗಿದ್ದು  ಸಂತಾನೋತ್ಪತ್ತಿ ಕಾಲದಲ್ಲಿ ಕಪ್ಪಾಗಿ ಬದಲಾಗುತ್ತದೆ. [3]
ಹೆಣ್ಣಿಗೆ ಕಪ್ಪು ಗುರುತಾಗಲಿ ಅಥವಾ ಬೂದು ಕಿರೀಟವಾಗಲಿ ಇಲ್ಲ. ಇದರ ಮೇಲ್ಭಾಗ ಮತ್ತು ತಲೆ ಪೇಲವ ಕಂದು ಬಣ್ಣದಲ್ಲಿರುತ್ತದೆ, ಹಿಂಗತ್ತು -ಬೆನ್ನಿನ ನಡುವೆ ಗಾಢವಾದ ಗೆರೆಗಳು ಮತ್ತು ತೆಳು ಹುಬ್ಬು. ಹೆಣ್ಣು ಗುಬ್ಬಿಯ ಕೆಳಭಾಗವು ತೆಳು ಬೂದು-ಕಂದು ಬಣ್ಣದ್ದಾಗಿದೆ. ಹೆಣ್ಣಿನ ಕೊಕ್ಕು ಕಂದು-ಬೂದು ಬಣ್ಣದ್ದಾಗಿದ್ದು, ಸಂತಾನೋತ್ಪತ್ತಿಯ ಸಮಯದಲ್ಲಿ ಗಂಡು ಕೊಕ್ಕಿನ ಕಪ್ಪು ಬಣ್ಣದ ಸಮೀಪ ಬರುತ್ತದೆ. [3][10]
ಅವಯಸ್ಕ ಗುಬ್ಬಿಗಳ ನೋಡಲು ವಯಸ್ಕ ಹೆಣ್ಣನಂತಿರುತ್ತವೆ, ಆದರೆ ದೇಹದ ಕೆಳಭಾಗದಲ್ಲಿ ಕಂದಿನಂಶ  ಹೆಚ್ಚಿದ್ದರೆ, ಮೇಲ್ಭಾಗದಲ್ಲಿ ತೆಳು ಮತ್ತು ಇದ್ದರೂ ಇಲ್ಲದಂತಿರುವ ತೆಳು ಹುಬ್ಬು. ಅವಯಸ್ಕ ಗುಬ್ಬಿಗಳು ವಿಶಾಲವಾದ ಮಾಸಲು ಹಳದಿ ಅಂಚಿರುವ ಗರಿಗಳನ್ನು, ಒಪ್ಪ ಓರಣವಿಲ್ಲದ ಸಡಿಲವಾದ, ಪುಕ್ಕಗಳನ್ನು ಹೊಂದಿರುತ್ತವೆ, ವಾರ್ಷಿಕ ಗರಿ ಕಳಚುವಿಕೆಯಲ್ಲಿ(moulting) ನಿರತ ಹಕ್ಕಿಗಳಂತೆ. ಅವಯಸ್ಕ ಗಂಡುಗಳು  ಗಾಢ ಬಣ್ಣದ ಗಂಟಲು ಮತ್ತು ವಯಸ್ಕ ಗಂಡುಗಳಂತೆ ಕಣ್ಣುಗಳ ಹಿಂದೆ ಸಣ್ಣ ಬಿಳಿ ಚುಕ್ಕೆಗಳಿರುತ್ತವೆ (postoculars). ಆದರೆ ಅವಯಸ್ಕ ಹೆಣ್ಣುಗಳು ಬಿಳಿ ಗಂಟಲುಗಳನ್ನು ಹೊಂದಿರುತ್ತವೆ. ಆದಾಗ್ಯೂ, ಗರಿಗಳ ಹೊರರೂಪವೊಂದರಿಂದಲೇ ವಿಶ್ವಾಸಾರ್ಹವಾಗಿ ಹೆಣ್ಣು-ಗಂಡನ್ನು ಗುರುತಿಸಲಾಗುವುದಿಲ್ಲ: ಕೆಲವು ಅವಯಸ್ಕ ಗಂಡುಗಳಿಗೆ ವಯಸ್ಕ ಗಂಡುಗಳ ಯಾವುದೇ ಗುರುತುಗಳಿರುವುದಿಲ್ಲ, ಮತ್ತು ಕೆಲವು ಅವಯಸ್ಕ ಹೆಣ್ಣುಗಳು ಗಂಡಿನ ಲಕ್ಷಣಗಳನ್ನು ಹೊಂದಿರುತ್ತವೆ. ಎಳೆಯ ಹಕ್ಕಿಯ ಕೊಕ್ಕು ಬಣ್ಣದಲ್ಲಿ ತಿಳಿ ಹಳದಿಯಿಂದ ಒಣಹುಲ್ಲಿನಂತಿದ್ದು, ಹೆಣ್ಣು ಕೊಕ್ಕಿಗಿಂತ ಪೇಲವ ಬಣ್ಣವಿರುತ್ತದೆ. ಅವಯಸ್ಕ ಗಂಡುಗಳು ಹೆಚ್ಚು ಕಡಿಮೆ ವಯಸ್ಕ ಗಂಡಿನಂತಿದ್ದರೂ ತಾಜಾ ಗರಿಗಳ ಬಣ್ಣ ಬಹಳ ಅಸ್ಪಷ್ಟವಾಗಿರುತ್ತದೆ. ತಮ್ಮ ಮೊದಲ ಸಂತಾನಕಾಲದಲ್ಲಿ, ಯುವ ಹಕ್ಕಿಗಳನ್ನು ನಿಖರವಾಗಿ ಪ್ರತ್ಯೇಕಿಸಲಾಗುವುದಿಲ್ಲ.[3][10]
ಧ್ವನಿ
ಗುಬ್ಬಚ್ಚಿಯ ಧನಿ ಕಡಿಮೆ ಅವಧಿಯದಾಗಿದ್ದು, ಆಗಾಗ್ಗೆ ಚಿಲಿಪಿಲಿಗುಟ್ಟುವ ಕರೆಯಲ್ಲಿ ಏರಿಳಿತವಿರುತ್ತದೆ. ಧನಿಯನ್ನು ಚಿರಪ್, ಟಿಶಿಲ್ಪ್ ಅಥವಾ ಫಿಲಿಪ್ ಎಂದು ಅಕ್ಷರದಲ್ಲಿ ಹಿಡಿದಿರಬಹುದು. ಗುಬ್ಬಿಗಳು ಗುಂಪಿನಲ್ಲಿ ಇಲ್ಲವೇ ವಿಶ್ರಮಿಸುವ ಹೊತ್ತಿನಲ್ಲಿ ಸಂಪರ್ಕಿಸಲು ಈ ರೀತಿಯ ಕರೆಮಾಡುತ್ತವೆ.
ಗಂಡು ಸಂತಾನಸಮಯದಲ್ಲಿ ಗೂಡು ತನ್ನದೆಂದು ಸಾರಲು, ಹೆಣ್ಣನ್ನು ಆಹ್ವಾನಿಸಲು ಈ ರೀತಿಯ ಕರೆಯನ್ನು ಲಯವಿಲ್ಲದೆ, ಪದೇಪದೇ ವೇಗವಾಗಿ ಮಾಡುತ್ತಿರುತ್ತದೆ. ಇದನ್ನು ಹಾಡು ಅಥವಾ ಮೋಹಕ ಕರೆ ಎಂದೆನ್ನಬಹುದು.[13][14] ಪಂಜರದಲ್ಲಿ ಯುವ ಗುಬ್ಬಿಗಳು ಸಹಜವಾದ  ಚಿಲಿಪಿಲಿಯನ್ನು ಯುರೋಪಿಯನ್ ಗ್ರೀನ್‌ಫಿಂಚ್‌ನಂತೆಯೇ ಮಾಡುತ್ತವೆ.[15]
ಆಕ್ರಮಣಕಾರಿ ಗಂಡುಗುಬ್ಬಿಗಳ "ಚುರ್-ಚುರ್-ರ್-ರ್-ಟ್-ಟ್-ಟ್-ಟ್" ಈ ಕರೆಯನ್ನು ಹೆಣ್ಣುಗಳು ಸಂತಾನೋತ್ಪತ್ತಿಯ ಸಮಯದಲ್ಲಿ ಗಂಡುಗಳಿಂದ ಮರಿಗಳಿಗೆ ಆಹಾರ ಕೊಡಿಸಲು ಅಥವಾ ಮೊಟ್ಟೆಗಳಿಗೆ ಕಾವುಕೊಡಲು ಉಪಯೋಗಿಸುತ್ತವೆ. [16] ಗುಬ್ಬಚ್ಚಿಗಳು ಮೂಗಿನಿಂದ ಹೊರಟಂತಿರುವ ಎಚ್ಚರಿಕೆಯ ಕರೆಯನ್ನು ನೀಡುತ್ತವೆ, ಕ್ವೆರ್ …. ಚ್ರೀ… ಎಂಬಂತಿರುವ ಕರೆ  ಯಾತನೆಯನ್ನು ತಿಳಿಸುತ್ತದೆ. [17] ಮತ್ತೊಂದು ಸಮಾಧಾನದ ಕರೆ, ಇದು ಸಾಮಾನ್ಯವಾಗಿ ಜೋಡಿಯಾದ ಹಕ್ಕಿಗಳು ಮೃದುವಾದ ಧನಿಯಲ್ಲಿ ಒಪ್ಪಿಗೆ ಕೊಟ್ಟಂತೆ ಇರುತ್ತದೆ.[16] ಈ ಕರೆ, ಧನಿಗಳು ಕೇವಲ ಗುಬ್ಬಚ್ಚಿಗಷ್ಟೇ ಸೀಮಿತವಾಗಿಲ್ಲ, ಅಲ್ಪ ಬದಲಾವಣೆ ಇದ್ದು ವಿವಿಧ ಗುಬ್ಬಿ ಜಾತಿಯಲ್ಲಿ ಉಪಯೋಗಿಸಲ್ಪಡುತ್ತದೆ.[18]
ಸಾಮಾಜಿಕ ನಡವಳಿಕೆ
ಗುಬ್ಬಚ್ಚಿ ಸಂಘ ಜೀವಿ. ಆಹಾರ ಸಂಪಾದಿಸುವಾಗ ಎಲ್ಲಾ ಋತುವಿನಲ್ಲೂ ತಮ್ಮದೇ ಆದ ಗುಂಪಿನಲ್ಲಿರುತ್ತವೆ, ಹಾಗೆಯೇ ಬೇರೆ ಹಕ್ಕಿಗಳೊಡನೆ ಕೂಡಿ ಸಹ ಆಹಾರ ಸಂಪಾದಿಸುತ್ತವೆ. [102] ರಾತ್ರಿ ತಂಗಲು ಇಲ್ಲವೇ ವಿಶ್ರಾಂತಿ ಪಡೆಯಲು ಗುಂಪುಗೂಡಿ ನೆಲೆಸುತ್ತದೆ ಮತ್ತು ಸಂತಾನವೃದ್ಧಿ ಸಮಯದಲ್ಲೂ ಅಕ್ಕಪಕ್ಕದಲ್ಲೇ ಗೂಡುಗಳ ಗುಂಪಿರುತ್ತವೆ. ಧೂಳು ಅಥವಾ ನೀರಿನಲ್ಲಿ ಸ್ನಾನದ ಮಾಡುವಾಗ ಸಹ ಗುಂಪಿನಲ್ಲಿರುತ್ತವೆ, ಪೊದೆಗಳಲ್ಲಿ ಗುಂಪುಗಟ್ಟಿ ಚಿಲಿಪಿಲಿಗುಟ್ಟುತ್ತಿರುತ್ತವೆ.[103][104] ಗುಬ್ಬಿಗಳ ಆಹಾರ ಸಂಪಾದನೆ ಹಾಗೂ ಸೇವನೆ ನೆಲದ ಮೇಲೆಯೇ,  ಆದರೆ ಅದು ಮರಗಳು ಮತ್ತು ಪೊದೆಗಳಲ್ಲಿ ಹಿಂಡಿನಲ್ಲಿರುತ್ತವೆ. [103] ಆಹಾರ ಸಂಪಾದಿಸುವಲ್ಲಿ ಮತ್ತು ಸಂತಾನೋತ್ಪತ್ತಿ ಅವಧಿಯಲ್ಲಿ, ಹೆಣ್ಣು ಗುಬ್ಬಿಗಳು ಗಾತ್ರದಲ್ಲಿ ಗಂಡುಗಳಿಗಿಂತ ಚಿಕ್ಕದಾದರೂ ಶಕ್ತಿಶಾಲಿಯಾಗಿದ್ದು ಮತ್ತು ಗಂಡುಗಳಿಗಾಗಿ ಹೋರಾಡಬಹುದು.[105][106]
ನಿದ್ದೆ ಮತ್ತು ವಿಶ್ರಾಂತಿ
ಗುಬ್ಬಿಗಳು ಭುಜದ ಭಾಗದ ಗರಿಗಳ (scapular) ಕೆಳಗೆ ಕೊಕ್ಕನ್ನು ಇಟ್ಟುಕೊಂಡು ಮಲಗುತ್ತವೆ.[107] ಸಂತಾನ ಸಮಯದ ಹೊರತು ಮರಗಳು ಅಥವಾ ಪೊದೆಗಳಲ್ಲಿ ಗುಂಪಿನಲ್ಲಿ ವಿಶ್ರಾಂತಿ ಪಡೆಯುತ್ತವೆ. ಮುಸ್ಸಂಜೆ ಸಾಮೂಹಿಕ ವಿಶ್ರಾಂತಿ ಪಡೆಯಲು ಸೇರುವ ಮೊದಲು, ತದನಂತರ ಚಿಲಿಪಿಲಿಗುಟ್ಟುತ್ತಿರುತ್ತವೆ, ಹಾಗೆಯೇ ಮುಂಜಾನೆ ಚದುರುವ ಮೊದಲು ಸಹ.[103] ಮೊದಲು ಎಲ್ಲ ಗುಬ್ಬಿಗಳು ಒಂದು ಸ್ಥಳದಲ್ಲಿ ಬಂದು ಗುಂಪುಗೂಡಿ ಆ ನಂತರ ಸುರಕ್ಷಿತವಾಗಿ ರಾತ್ರಿ ಕಳೆಯಲು ಗುರುತಿಸಲ್ಪಟ್ಟ ಸಾಮೂಹಿಕ ವಿಶ್ರಾಂತಿ ಸ್ಥಳದತ್ತ ಹೊರಡುತ್ತವೆ.[108]
ದೇಹ ನಿರ್ವಹಣೆ
ಸಾಮಾನ್ಯವಾಗಿ ಧೂಳು ಅಥವಾ ನೀರಿನ ಸ್ನಾನ ಮಾಡುತ್ತವೆ, ಯಾವಾಗಲೂ ಗುಂಪಿನಲ್ಲಿ. ಇರುವೆಗಳಿರುವೆಡೆ ರೆಕ್ಕೆಯನ್ನಗಲಿಸಿ ಒಂದೊಂದೇ ಇರುವೆಯನ್ನು ಹೆಕ್ಕಿ ಉಜ್ಜಿಕೊಳ್ಳುವುದೋ;  ಇಲ್ಲವೇ ಧೂಳಿನಲ್ಲಿ ಒಡ್ಡಾಡುವಂತೆ ಇರುವೆಗಳಿರುವೆಡೆ ಮಾಡಿದಾಗ ದೇಹದ ಮೇಲೆಲ್ಲಾ ಇರುವೆಗಳು ಹರಡುವಂತಾಗಿ, ಇರುವೆಗಳು ಸ್ರವಿಸಿದ ರಾಸಾಯನಿಕದಿಂದ  ಸ್ವಚ್ಛವಾಗುತ್ತದೆ ಇಲ್ಲವೇ ದೇಹದ ಕೊಳಕು ಇರುವೆಗಳಿಗೆ ಆಹಾರವಾಗ ಬಹುದು (Anting)- ಇಂತಹ ಚಟುವಟಿಕೆ ಅಪರೂಪ.[109] ಕಾಲಿನಿಂದ ತಲೆಯನ್ನು ಕೆರೆದುಕೊಳ್ಳುತ್ತದೆ. [108] thumb| ಅಕ್ಕಿಯನ್ನು ತಿನ್ನುತ್ತಿರುವ ಹೆಣ್ಣು ಗುಬ್ಬಿ. ಹೆಚ್ಚಿನಂಶ ವಯಸ್ಕ ಗುಬ್ಬಿ ಕಳೆ ಸಸ್ಯಗಳ ಹಾಗು ಧಾನ್ಯಗಳ ಬೀಜಗಳನ್ನು ಸೇವಿಸುತ್ತವೆ,  ಅವಕಾಶ ಸಿಕ್ಕಾಗ ಮತ್ತು ಅವಶ್ಯಕತೆಗೆ ಹೊಂದಿಕೊಳ್ಳಲು ಸಿಕ್ಕಿದ್ದೆಲ್ಲವನ್ನೂ ತಿನ್ನುತ್ತದೆ. ಗುಂಪಿನಲ್ಲಿ ಪಟ್ಟಣ ಮತ್ತು ನಗರಗಳ ಕಸದ ರಾಶಿಯಲ್ಲಿ; ಹೊಟೇಲ್‌ ಮತ್ತಿತರ ತಿನಿಸು ಮಾರಾಟ ಪ್ರದೇಶಗಳಲ್ಲಿ ಎಸೆದ, ಅಳಿದುಳಿದ ಆಹಾರವನ್ನುಗುಂಪಿನಲ್ಲಿ ಸಂಪಾದಿಸುತ್ತವೆ. ಅಲ್ಲದೆ ಈ ಕೆಳಗಿನ ಸಂಕೀರ್ಣ ಚಟುವಟಿಕೆಯನ್ನೂ ರೂಢಿಸಿಕೊಂಡಿವೆ - ಸೂಪರ್‌ ಮಾರುಕಟ್ಟೆಯಿಂದ ಆಹಾರ ಪದಾರ್ಥವನ್ನು ಸಂಪಾದಿಸಲು ಸ್ವಯಂಚಾಲಿತ ಬಾಗಿಲನ್ನು ತೆರೆಯುತ್ತವೆ. ಬಹು ಮಹಡಿ ಕಟ್ಟಡದ ಬಾಲ್ಕನಿಯಲ್ಲಿರುವ ಪ್ರವಾಸಿಗಳ ಚಟುವಟಿಕೆಯನ್ನು ಗೋಡೆಗೆ ಅಂಟಿದಂತೆ ಕುಳಿತು ವೀಕ್ಷಿಸಿ ಸಮಯೋಚಿತವಾಗಿ ಬಿದ್ದ, ಉಳಿದ ಆಹಾರವನ್ನು ತಿನ್ನುತ್ತವೆ. ನ್ಯೂಜಿಲೆಂಡಿನಲ್ಲಿ ಕೊಫೈ ಮರದ ಉದ್ದ ನಳಿಕೆಯಲ್ಲಿನ ಹೂವಿನ ಮಕರಂದವನ್ನು ತೂತು ಕೊರೆದು ಕದಿಯುವುದು. ಇತರೆ ಹಕ್ಕಿಗಳಂತೆ, ಗುಬ್ಬಿಗಳಿಗೆ ಸಹ ತಿಂದ ಕೆಲ ಗಟ್ಟಿ ಆಹಾರವನ್ನು ಜೀರ್ಣಿಸಿಕೊಳ್ಳಲು ಜಠರದಲ್ಲಿ ಒರಟಾದ ಸಣ್ಣನೆಯ ಗಡುಸಾದ ಕಲ್ಲು (ಜಠರ ಕಲ್ಲು) ಅಥವಾ ಮೊಟ್ಟೆ ಅಥವಾ ಬಸವನಹುಳುವಿನಂತಹ ಕಠಿಣಚರ್ಮಿಗಳ ಕವಚದಂತಹ ಒರಟಾದ ಸಣ್ಣನೆಯ ಗಡುಸಾದ ಪದಾರ್ಥಗಳು ಬೇಕಾಗುತ್ತದೆ.
ಹಲವು ಅಧ್ಯಯನಗಳು ಸಮಶೀತೋಷ್ಣ ಪ್ರದೇಶದಲ್ಲಿ ಗುಬ್ಬಚ್ಚಿಯ ಆಹಾರದಲ್ಲಿ ಸುಮಾರು 90% ರಷ್ಟು ಬೀಜಗಳ ಪ್ರಮಾಣವಿರುತ್ತದೆ ಎಂದು ಹೇಳುತ್ತವೆ.[110][116][117] ಇವು ಬಹುತೇಕ ಯಾವುದೇ ಬೀಜಗಳನ್ನು ತಿನ್ನುತ್ತವೆ, ಆದರೆ ಆಯ್ಕೆ ಕೊಟ್ಟರೆ ಜೋಳಕ್ಕೆ ಪ್ರಥಮ ಆದ್ಯತೆ ಆ ನಂತರ ಓಟ್ಸ್, ಗೋಧಿ ಅಥವಾ ಮೆಕ್ಕೆಜೋಳ.[118] ಹಳ್ಳಿಗಾಡಿನ ಗುಬ್ಬಿಗಳು ಸಗಣಿಯಲ್ಲಿ ಜೀರ್ಣವಾಗದೆ ಉಳಿದ ಹಾಗೂ  ಹೊಲಗಳಲ್ಲಿನ ಬೀಜಗಳ ಮೇಲೆ ಹೆಚ್ಚು ಅವಲಂಬಿತ. ಆದರೆ ನಗರದ ಗುಬ್ಬಿಗಳು ಜನರು ಮನೆಯಂಗಳದಲ್ಲಿ ಇವುಗಳಿಗಾಗಿಯೇ ನೀಡುವ ವಾಣಿಜ್ಯ ಬೀಜ ಮತ್ತು ಕಳೆ ಬೀಜಗಳನ್ನು ತಿನ್ನುತ್ತವೆ.[119] ನಗರ ಪ್ರದೇಶಗಳಲ್ಲಿ ನೇರವಾಗಿ ಅಥವಾ ಪರೋಕ್ಷವಾಗಿ ಜನರು ಒದಗಿಸುವ ಆಹಾರವನ್ನು ಹೆಚ್ಚಾಗಿ ತಿನ್ನುತ್ತದೆ, ಉದಾಹರಣೆಗೆ ಬ್ರೆಡ್, ಕಚ್ಚಾ ಬೀಜಗಳಿಗೆ ಆದ್ಯತೆ ನೀಡುತ್ತದೆ.[117][120] ಬೀಜಗಳನ್ನು ಸೇರಿದಂತೆ ಸಸ್ಯಜನ್ಯ ಪದಾರ್ಥ, ಮೊಗ್ಗು, ದ್ರಾಕ್ಷಿ ಮತ್ತು ಚೆರ್ರಿಗಳಂತಹ ಹಣ್ಣುಗಳನ್ನು ಗುಬ್ಬಚ್ಚಿ ತಿನ್ನುತ್ತವೆ.[99][117] ಗುಬ್ಬಚ್ಚಿಯು ವಸಂತಕಾಲದಲ್ಲಿ ಹೂವುಗಳನ್ನು, ವಿಶೇಷವಾಗಿ ಹಳದಿ ಹೂಗಳನ್ನು ಹರಿದು ಹಾಕುವ ಅಸಾಮಾನ್ಯ ಅಭ್ಯಾಸವನ್ನು  ಸಮಶೀತೋಷ್ಣ ಪ್ರದೇಶಗಳಲ್ಲಿ ದಾಖಲಿಸಿಲಾಗಿದೆ.[121]
ಗುಬ್ಬಚ್ಚಿಯು ಮೇಲೆ ವಿವರಿಸಿದ ಸಸ್ಯ ಜನ್ಯ ಆಹಾರವಲ್ಲದೆ, ಪ್ರಾಣಿಯಾಧಾರಿತ ಕೀಟಗಳು, ಅವುಗಳಲ್ಲಿ ಜೀರುಂಡೆಗಳು, ಮರಿಹುಳುಗಳು, ಡಿ ನೊಣಗಳು ಮತ್ತು ಗಿಡಹೇನುಗಳು ಪ್ರಮುಖವಾಗಿವೆ. ವಿವಿಧ ಸಂಧಿಪದಿಗಳಲ್ಲದ ಕೀಟಗಳನ್ನು (ಉದಾ: ಜೇಡ, ಚಿಗಟ, ಹೇನು, ಚೇಳು) ಸಹ ತಿನ್ನುತ್ತವೆ. ದೊರೆತರೆ ಮೃದ್ವಂಗಿ ಮತ್ತು ಕಠಿಣಚರ್ಮಿ, ಎರೆಹುಳು,  ಹಲ್ಲಿ ಮತ್ತು ಕಪ್ಪೆಗಳಂತಹ ಕಶೇರುಕಗಳನ್ನು ಸಹ ತಿನ್ನುತ್ತವೆ. [110] ಮೊಟ್ಟೆಯೊಡೆದು ಹೊರಬಂದ ಸುಮಾರು 15 ದಿನಗಳ ನಂತರದ ಮರಿ ಗುಬ್ಬಚ್ಚಿಗಳು ಆಹಾರಕ್ಕಾಗಿ ಕೀಟಗಳ ಮೇಲೆ ಹೆಚ್ಚು ಅವಲಂಬಿತವಾಗಿವೆ.[122] ಇವುಗಳಿಗೆ ಸಣ್ಣ ಪ್ರಮಾಣದ ಬೀಜಗಳು, ಜೇಡಗಳು ಮತ್ತು ಜಠರಕಲ್ಲನ್ನೂ ಸಹ ಪೋಷಕಗುಬ್ಬಿಗಳು ನೀಡುತ್ತವೆ. ಹೆಚ್ಚಿನೆಡೆ  ಮಿಡತೆಗಳು ಮತ್ತು ಅವುಗಳ ಕುಟುಂಬದ ಇತರೆ ಕೀಟಗಳು ಮರಿಗುಬ್ಬಿಗಳಿಗೆ ದೊರೆಯುವ ಹೇರಳವಾದ ಆಹಾರವಾಗಿದೆ.[123] ಸಸ್ಯ ಹೇನು -ತಿಗಣೆ, ಇರುವೆ, ಮತ್ತು ಜೀರುಂಡೆಗಳು ಅಷ್ಟೇ ಪ್ರಮುಖ ಆಹಾರವಾಗಿದೆ, ಅಲ್ಲದೆ  ಗುಬ್ಬಚ್ಚಿಗಳು ತಮ್ಮ ಮರಿಗಳಿಗೆ ಉಣಿಸಲು ಹೇರಳವಾಗಿರುವ ದೊರೆಯುವ ಯಾವುದನ್ನಾದರೂ ಉಪಯೋಗಿಸುತ್ತವೆ.[123][124][125] ಗುಬ್ಬಚ್ಚಿಗಳು ಅಮೇರಿಕನ್ ರಾಬಿನ್‌ಗಳನ್ನೂ ಒಳಗೊಂಡಂತೆ ಇತರ ಹಕ್ಕಿಗಳಿಂದ ಆಹಾರ ಕದಿಯುವುದನ್ನು ಗಮನಿಸಲಾಗಿದೆ.[4]
ಗುಬ್ಬಿ ಮತ್ತು ಮರಿಗುಬ್ಬಿಯಲ್ಲಿನ ಜೀರ್ಣಾಂಗದಲ್ಲಿರುವ ಸೂಕ್ಷ್ಮಜೀವಿಗಳಲ್ಲಿ ಭಿನ್ನತೆ ಕಂಡುಬರುತ್ತದೆ, ಮರಿಗಳಿಗೆ 9 ದಿನಗಳಾದಂತೆ ಸ್ಯೂಡೋಮೊನಾಡೋಟಾ (Pseudomonadota) ಕಡಿಮೆಯಾಗುತ್ತಾ ಹೋಗುತ್ತದೆ, ಅದೇ ಸಮಯದಲ್ಲಿ ಬ್ಯಾಸಿಲೋಟಾದ (Bacillota) ಸಮೃದ್ಧತೆ ಹೆಚ್ಚಾಗುತ್ತದೆ.[126]
ಬದುಕುಳಿಯುವಿಕೆ
ವಯಸ್ಕ ಗುಬ್ಬಚ್ಚಿಗಳಲ್ಲಿ ವಾರ್ಷಿಕ ಬದುಕುಳಿಯುವ ಪ್ರಮಾಣ 45-65%.[170] ಪೋಷಕರ ಆರೈಕೆಯ ನಂತರ ಸ್ವತಂತ್ರವಾಗಿ ಬಾಳಲು ತೊಡಗಿದಾಗ ಗುಬ್ಬಚ್ಚಿಗಳಲ್ಲಿ ಹೆಚ್ಚಿನ ಮರಣ ಪ್ರಮಾಣವನ್ನು ಗುರುತಿಸಲಾಗಿದೆ. ವಯಸ್ಸಾದಂತೆ, ಹೆಚ್ಚು ಅನುಭವಿಗಳಾದಂತೆ ಮರಣ ಪ್ರಮಾಣ ತಗ್ಗುತ್ತದೆ. ಮೊಟ್ಟೆಯಿಂದ ಹೊರಬಂದ ಸುಮಾರು 20-25% ಗುಬ್ಬಿಗಳು ಮಾತ್ರ ಮೊದಲ ಸಂತಾನ ಋತುವನ್ನು ಕಾಣುತ್ತವೆ.[171]  ಹಳೆಯ ದಾಖಲೆಗಳ ಪ್ರಕಾರ ವನ್ಯ ಗುಬ್ಬಚ್ಚಿಯ ಆಯಸ್ಸು ಸುಮಾರು ಇಪ್ಪತ್ತು ವರ್ಷ; ಡೆನ್ಮಾರ್ಕ್‌ನಲ್ಲಿ ವೈಜ್ಞಾನಿಕ ಅಧ್ಯಯನಕ್ಕಾಗಿ ಉಂಗುರ ತೊಡಿಸಿದ  ಗುಬ್ಬಿಯೊಂದು 19 ವರ್ಷ 9 ತಿಂಗಳು ಬದುಕಿದ ಉದಾಹರಣೆಯಿದೆ.[172]  ಸಾಕಿದ್ದ ಗುಬ್ಬಿಯೊಂದು 23 ವರ್ಷಗಳ ಬದುಕಿದ ದಾಖಲೆಯಿದೆ. [173] ಅಂಕಿಅಂಶಗಳ ಕೊರತೆಯಿಂದಾಗಿ ಗಂಡು ಮತ್ತು ಹೆಣ್ಣುಗಳ ಅನುಪಾತವನ್ನು ನಿಶ್ಚಿತವಾಗಿ ಹೇಳಲಾಗುವುದಿಲ್ಲ, ಆದರೆ ಎಲ್ಲಾ ವಯಸ್ಸಿನ ಗುಬ್ಬಿಗಳಲ್ಲಿ ಗಂಡುಗಳ ಸಂಖ್ಯೆ ಸ್ವಲ್ಪ ಅಧಿಕವೆಂದೆನ್ನಬಹುಸು.[174]
ಬೇಟೆಯಾಡುವಿಕೆ
thumb| ಗಂಡು ಗುಬ್ಬಿಯನ್ನು ತಿನ್ನುತ್ತಿರುವ ಸಾಕು ಬೆಕ್ಕು. ಗುಬ್ಬಿಗಳನ್ನು ಹಿಡಿದು ತಿನ್ನುವ ಭಕ್ಷಕಗಳಲ್ಲಿ ಸಾಕು ಬೆಕ್ಕುಗಳಿಗೆ ಪ್ರಮುಖ ಸ್ಥಾನ. ಗುಬ್ಬಿಗಳನ್ನು ಬೇಟೆಯಾಡುವುದರಲ್ಲಿ ಪ್ರಮುಖವೆಂದರೆ  ಸಾಕು ಬೆಕ್ಕುಗಳು ಮತ್ತು ಗುಬ್ಬಿಗಿಡುಗದಂತಹ ಬೇಟೆಗಾರ ಹಕ್ಕಿಗಳು, ಹಾಗೆಯೇ  ಕಾಗೆ ಕುಟುಂಬದ ಹಕ್ಕಿಗಳು, ಅಳಿಲುಗಳು ಮತ್ತು ಮನುಷ್ಯರೂ ಸಹ- ಬಹಳ ಹಿಂದಿನಿಂದಲೂ ಗುಬ್ಬಿಯನ್ನು ಪ್ರಪಂಚದಾದ್ಯಂತ ಆಹಾರವಾಗಿ ಉಪಯೋಗಿಸುತ್ತಿದ್ದರು, ಇಂದಿಗೂ ಮೆಡಿಟರೇನಿಯನ್‌ ಪ್ರದೇಶದಲ್ಲಿ ಚಾಲನೆಯಲ್ಲಿದೆ.. ಗುಬ್ಬಿಗಳನ್ನುವಿವಿಧ  ಬೇಟೆಗಾರ ಹಕ್ಕಿಗಳು ಬೇಟೆಯಾಡುತ್ತವೆಂದು ಸಂಶೋಧನಾ ಅಂಕಿಅಂಶಗಳು ಅಧಿಕವಿರುವ ಪ್ರದೇಶದಿಂದ ತಿಳಿದುಬಂದಿದೆ. ಪ್ರಮುಖವಾಗಿ ಗಿಡುಗ, ಬಿಜ್ಜು ಮತ್ತು ಚಾಣಗಳು ಹೆಚ್ಚು ಗುಬ್ಬಿಗಳನ್ನು ಬೇಟೆಯಾಡುತ್ತವೆ, ಆದರೆ ಸಾಕು ಬೆಕ್ಕಿನಿಂದ ಗುಬ್ಬಿಗಳಿಗೆ ಅಧಿಕ ಹಾನಿಯಾದ ಸಾಧ್ಯತೆ ಇದೆ. ಸಾಮಾನ್ಯವಾಗಿ ರಸ್ತೆ ಅಪಘಾತದಲ್ಲಿ ಬಲಿಯಾಗುವ ಹಕ್ಕಿ ಎಂದರೆ ಗುಬ್ಬಿ; ಗುಬ್ಬಿ ಯೂರೋಪಿನ ರಸ್ತೆ ಅಪಘಾತಗಳಲ್ಲಿ ಹೆಚ್ಚಾಗಿ ಬಲಿಯಾಗುತ್ತದೆ.
ಪರಾವಲಂಬಿಗಳು ಮತ್ತು ರೋಗಗಳು
ಗುಬ್ಬಚ್ಚಿಯು ಅಪಾರ ಸಂಖ್ಯೆಯ ಪರಾವಲಂಬಿಗಳು ಮತ್ತು ರೋಗಗಳಿಗೆ ಆಸರೆ ನೀಡುತ್ತದೆ ಮತ್ತು ಹೆಚ್ಚಿನವುಗಳ ಸಂಪೂರ್ಣ ಪರಿಣಾಮ ಇನ್ನೂ ನಮ್ಮ ಅರಿವಿಗೆ ಬಂದಿಲ್ಲ. ಹಕ್ಕಿವಿಜ್ಞಾನಿ ಟೆಡ್ ಆರ್. ಆಂಡರ್ಸನ್ ಇಂತಹ ಸಾವಿರಾರನ್ನು ದಾಖಲಿಸಿದ್ದಾರೆ, ಹಾಗೂ ಈ ಪಟ್ಟಿ ಇನ್ನೂ ಅಪೂರ್ಣವೆನ್ನುತ್ತಾರೆ.[178] ಸಾಮಾನ್ಯವಾಗಿ ಗುಬ್ಬಚ್ಚಿಯಲ್ಲಿ ದಾಖಲಾದ ಬ್ಯಾಕ್ಟೀರಿಯಾದ ರೋಗಕಾರಕಗಳು ಮನುಷ್ಯನಲ್ಲೂ ಇರುತ್ತವೆ, ಇವುಗಳಲ್ಲಿ ಸಾಲ್ಮೊನೆಲ್ಲಾ ಮತ್ತು ಎಸ್ಚೆರಿಚಿಯಾ ಕೋಲಿಗಳನ್ನು ಒಳಗೊಂಡಿವೆ.[179] ಸಾಲ್ಮೊನೆಲ್ಲಾ ಗುಬ್ಬಚ್ಚಿಯಲ್ಲಿ ಸರ್ವೆಸಾಮಾನ್ಯವಾಗಿದೆ ಹಾಗೂ ಸಮಗ್ರ ಅಧ್ಯಯನದಲ್ಲಿ ಪರೀಕ್ಷಿಸಿದ 13% ಗುಬ್ಬಚ್ಚಿಗಳಲ್ಲಿ ಕಂಡುಬಂದಿದೆ. ವಸಂತ ಮತ್ತು ಚಳಿಗಾಲದಲ್ಲಿ ಸಾಲ್ಮೊನೆಲ್ಲಾ ಸಾಂಕ್ರಾಮಿಕ ರೋಗಗಳು ಹೆಚ್ಚಿನ ಸಂಖ್ಯೆಯ ಗುಬ್ಬಚ್ಚಿಗಳನ್ನು ಕೊಲ್ಲುತ್ತವೆ.[178] ಗುಬ್ಬಚ್ಚಿ ಏವಿಯನ್ ಪಾಕ್ಸ್ ಮತ್ತು ಏವಿಯನ್ ಮಲೇರಿಯಾಗಳಿಗೂ ಆಸರೆ ನೀಡುತ್ತವೆ. ಗುಬ್ಬಿಗಳಿಂದ ಹವಾಯಿಯ ಸ್ಥಳೀಯ ಅರಣ್ಯ ಪಕ್ಷಿಗಳಿಗೆ ಈ ಖಾಯಿಲೆ ಹರಡಿತು.[180] ಗುಬ್ಬಚ್ಚಿಯಲ್ಲಿ ನೆಲೆಸಿರುವ ಅನೇಕ ರೋಗಗಳು ಮನುಷ್ಯರು ಮತ್ತು ಸಾಕು ಪ್ರಾಣಿಗಳಲ್ಲಿಯೂ ಇರುತ್ತವೆ, ಹೀಗಾಗಿ ಗುಬ್ಬಚ್ಚಿಯು ʼಪರಾವಲಂಬಿ ಅತಿಥೇಯಗಳ ಜಲಾಶಯʼವೆಂದು ಪರಿಗಣಿಸಿಬಹುದು. 181] ವೆಸ್ಟ್ ನೈಲ್ ವೈರಸ್‌ನಂತಹ ಆರ್ಬೋವೈರಸ್‌ಗಳು, ಸಾಮಾನ್ಯವಾಗಿ ಕೀಟ ಮತ್ತು ಸಸ್ತನಿಗಳಿಗೆ ಸೋಂಕು  ತಗುಲಿಸುತ್ತವೆ, ಈ ವೈರಸ್‌ಗಳು ಸಮಶೀತೋಷ್ಣ ಪ್ರದೇಶಗಳಲ್ಲಿ ಚಳಿಗಾಲದಲ್ಲಿ ಗುಬ್ಬಿಯಂತಹ ಹಕ್ಕಿಗಳ ದೇಹ ಸೇರಿ ಸುಪ್ತವಾಗಿರುವ ಮೂಲಕ ಚಳಿಗಾಲದಲ್ಲಿ ಬದುಕುಳಿಯುತ್ತವೆ.[178][182] ರೋಗದ ಕಾರಣದಿಂದಾಗಿ ವಿಶೇಷವಾಗಿ ಸ್ಕಾಟಿಷ್ ದ್ವೀಪಗಳಿಂದ ಗುಬ್ಬಚ್ಚಿಯನ್ನು ನಿರ್ನಾಮ ಮಾಡಿದ ದಾಖಲೆಗಳಿವೆ. ಆದರೆ ಇದು ಅಪರೂಪ.[183] ಗುಬ್ಬಚ್ಚಿಗಳು ಹೆಮೋಸ್ಪೊರಿಡಿಯನ್ ಪರಾವಲಂಬಿಗಳಿಂದ ಸೋಂಕಿಗೆ ಒಳಗಾಗುತ್ತವೆ, ಸೋಂಕು ಗ್ರಾಮೀಣ ಪ್ರದೇಶಗಳಿಗೆ ಹೋಲಿಸಿದೆರೆ ನಗರಗಳಲ್ಲಿ ಕಡಿಮೆ[184] ಮತ್ತೊಂದು ಪರಾವಲಂಬಿ, ಟೊಕ್ಸೊಪ್ಲಾಸ್ಮಾ ಗೊಂಡಿಯು ವಾಯುವ್ಯ ಚೀನಾದ ಗುಬ್ಬಚ್ಚಿಗಳಲ್ಲಿ ಪತ್ತೆಯಾಗಿದೆ, ಸೋಂಕು ತಗುಲಿದ ಗುಬ್ಬಿಗಳ ಮಾಂಸವನ್ನು ಸೇವಿಸುವುದರಿಂದ ಅಪಾಯದ ಸಂಭವವಿದೆ.[185]
ಗುಬ್ಬಿಯನ್ನು ವಿವಿಧ ಬಾಹ್ಯ ಪರಾವಲಂಬಿಗಳು ಆವರಿಸಿದ್ದರೂ ವಯಸ್ಕ ಹಕ್ಕಿಗಳಿಗೆ ಹಾನಿಯನ್ನುಂಟುಮಾಡುವುದು ಅಲ್ಪವೇ. ಯುರೋಪ್‌ನಲ್ಲಿ ಗುಬ್ಬಚ್ಚಿಗಳಲ್ಲಿ ಕಂಡುಬರುವ ಅತ್ಯಂತ ಸಾಮಾನ್ಯವಾದ ಪರಾವಲಂಬಿ - ಪ್ರೊಕ್ಟೊಫಿಲೋಡ್ಸ್ (Proctophyllodes), ಅತ್ಯಂತ ಸಾಮಾನ್ಯವಾದ ಉಣ್ಣಿ ಅರ್ಗಾಸ್ ರಿಫ್ಲೆಕ್ಸಸ್ (Argas reflexus) ಮತ್ತು ಐಕ್ಸೋಡ್ಸ್ ಅರ್ಬೊರಿಕೋಲಾ (Ixodes arboricola), ಹಾಗೂ ಅತ್ಯಂತ ಸಾಮಾನ್ಯವಾದ ಚಿಗಟ ಸೆರಾಟೊಫಿಲಸ್ ಗ್ಯಾಲಿನೇ (Ceratophyllus gallinae).[147] ಡರ್ಮನೈಸಸ್ (Dermanyssus) ರಕ್ತವನ್ನವಲಂಬಿಸಿರುವ ಬಾಹ್ಯ ಪರಾವಲಂಬಿಗಳು,[186] ಗುಬ್ಬಿಗಳಿಂದ ಮಾನವನ ವಸತಿ ಪ್ರದೇಶವನ್ನು ಪ್ರವೇಶಿಸಿ, ಕಚ್ಚುವುದರಿಂದ ಅಲರ್ಜಿ ಉಂಟಾಗಿ ಅತಿರೇಕಕ್ಕೆ ಹೋಗಿ - ಗಮಸಾಯ್ಡೋಸಿಸ್ (gamasoidosis) ಸ್ಥಿತಿಯನ್ನು ಉಂಟುಮಾಡುತ್ತದೆ.[187] ಹಲವಾರು ಕಚ್ಚುವ ಪರೋಪಜೀವಿಗಳು (chewing lice) ಗುಬ್ಬಿಯ ದೇಹದ ವಿವಿಧ ಸ್ತರಗಳನ್ನು ಆಕ್ರಮಿಸುತ್ತವೆ. ಮೆನಕಾಂಥಸ್ (Menacanthus) ಹೇನುಗಳು ಗುಬ್ಬಿ ದೇಹದ ಮೇಲೆಲ್ಲಾ ಆವರಿಸಿ  ರಕ್ತ ಮತ್ತು ಗರಿಗಳನ್ನು ತಿನ್ನುತ್ತವೆ. ಬ್ರೂಯೆಲಿಯಾ ಹೇನುಗಳು ಗರಿಗಳನ್ನು ತಿಂದರೆ, ಮತ್ತು ಫಿಲೋಪ್ಟೆರಸ್ ಫ್ರಿಂಗಿಲ್ಲಾ ತಲೆಯ ಮೇಲಷ್ಟೆ ಕಂಡು ಬರುತ್ತವೆ. [147]
ವಿಶ್ವದಾದ್ಯಂತ ಗುಬ್ಬಿ ಅತ್ಯಂತ ಪರಿಚಿತ ಹಕ್ಕಿ ಮತ್ತು ಮನುಷ್ಯರೊಡಗಿನ ಸಹಜೀವನ ಮತ್ತು ಪರಿಚಯದಿಂದಾಗಿ ಸಾಮಾನ್ಯವಾಗಿ ಅಸಭ್ಯ ಅಥವಾ ಅಶ್ಲೀಲತೆಯನ್ನು ಪ್ರತಿನಿಧಿಸಲು ಬಳಸಲಾಗುತ್ತದೆ.[244] ಅಧಿಕ ವಲಸಿಗರಿದ್ದ ಯೂರೋಪಿಯನ್ನರಿಗೆ ಗುಬ್ಬಿಯ ಒಡನಾಟವಿದ್ದುದು ವಿಶ್ವದಾದ್ಯಂತ ಗುಬ್ಬಿಗಳನ್ನು ಪರಿಚಯಿಸಲು ನಾಂದಿಯಾಯಿತು. [82] ಮುಂದೆ ಗುಬ್ಬಿ ಎಂದು ಹೆಸರಿಸಲ್ಪಟ್ಟ ಹಕ್ಕಿಯ ಬಗ್ಗೆ ಯೂರೋಪು ಮತ್ತು ಪಶ್ಚಿಮ ಏಷ್ಯಾದ ಪ್ರಾಚೀನ ಸಾಹಿತ್ಯ ಮತ್ತು ಧಾರ್ಮೀಕ ಗ್ರಂಥಗಳಲ್ಲಿ ಉಲ್ಲೇಖವಿದೆ. ಇಲ್ಲಿನ ಉಲ್ಲೇಖ ಖಚಿತವಾಗಿ ಗುಬ್ಬಿಗೆ ಅಥವಾ ಬೀಜ ತಿನ್ನುವ ಸಣ್ಣ ಹಕ್ಕಿಗೆ ಹೋಲಿಕೆಯಾಗದಿದ್ದರೂ, ಇದರಿಂದ ಸ್ಫೂರ್ತಿ ಪಡೆದ ಮುಂದಿನ ಪೀಳಿಗೆಯ ಬರಹಗಾರರು ಮನಸ್ಸಿನಲ್ಲಿ ಗುಬ್ಬಿಯನ್ನೇ ಗುರುತಿಸಿಕೊಂಡಿದ್ದರು.ನಿರ್ದಿಷ್ಟವಾಗಿ ಹೇಳುವುದಾದರೆ, ಗುಬ್ಬಚ್ಚಿಗಳನ್ನು ಪ್ರಾಚೀನ ಗ್ರೀಕರು ಪ್ರೇಮ ದೇವತೆಯಾದ ಅಫ್ರೋಡೈಟ್‌ನೊಂದಿಗೆ (Aphrodite) ಹೋಲಿಸಿದ್ದಾರೆ, ಇದೇ ಗ್ರಹಿಕೆ ನಂತರದ ಬರಹಗಾರರಾದ ಚೌಸರ್ ಮತ್ತು ಷೇಕ್ಸ್‌ಪಿಯರ್‌ರಿಂದ ಕಾಮೋತ್ತೇಜಕತೆಯನ್ನು ಪ್ರತಿಬಿಂಬಿಸಿತು.[39][201][244][246] ಏಸುವಿನ ಗಾಸ್ಪೆಲ್ ಆಫ್ ಮ್ಯಾಥ್ಯೂ[247] ನಲ್ಲಿ ಗುಬ್ಬಿಯನ್ನು ದೈವಿಕ ಮುನ್ನೋಟದ  ಉದಾಹರಣೆಯಾಗಿ ಬಳಸಿದ್ದು, ಶೇಕ್ಸ್‌ಪಿಯರ್‌ನ ಹ್ಯಾಮ್ಲೆಟ್[244] ಮತ್ತು ಸುವಾರ್ತೆ ಸ್ತೋತ್ರವಾದ ಹಿಸ್ ಐ ಈಸ್ ಆನ್ ದಿ ಸ್ಪ್ಯಾರೋ ದಲ್ಲಿ ಸಹ ಉಪಯೋಗಿಸಲಾಗಿದೆ.[24
ಪ್ರಾಚೀನ ಈಜಿಪ್ಟಿನ ಕಲೆ ಗುಬ್ಬಿಯನ್ನು ಬಹಳ ವಿರಳವಾಗಿ ಪ್ರತಿನಿಧಿಸಿದೆ, ಆದರೆ ಈಜಿಪ್ಟಿನ ಚಿತ್ರಲಿಪಿಯು ಗುಬ್ಬಿಯನ್ನು ಆಧರಿಸಿದೆ. ಗುಬ್ಬಿಯ ಚಿತ್ರಲಿಪಿ ಯಾವುದೇ ಧ್ವನಿ ಮೌಲ್ಯವನ್ನು ಹೊಂದಿಲ್ಲವಾದರೂ ಸಣ್ಣ, ಕಿರಿದಾದ ಅಥವಾ ಚೆನ್ನಾಗಿಲ್ಲವೆಂಬುದನ್ನು ಸೂಚಿಸಲು ನಿರ್ಣಾಯಕವಾಗಿ ಬಳಸಲಾಗಿದೆ.[249] ಗುಬ್ಬಿಯನ್ನು ಚಿತ್ರಲಿಪಿ ಪರ್ಯಾಯವಾಗಿ “ಒಬ್ಬ ಸಮೃದ್ಧ ಮನುಷ್ಯ" ಅಥವಾ "ಒಂದು ವರ್ಷದ ಕ್ರಾಂತಿ" ಅಭಿಪ್ರಾಯ ಪಟ್ಟಿದೆ.[250]
ಆಂಡ್ರಾಯ್ಡ್ (ಆಪರೇಟಿಂಗ್ ಸಿಸ್ಟಂ)
ಆಂಡ್ರಾಯ್ಡ್ ಒಂದು ಮೊಬೈಲ್ ಆಪರೇಟಿಂಗ್ ಸಿಸ್ಟಂ ಆಗಿದ್ದು ಲಿನಕ್ಸ್ ಕರ್ನೆಲ್ ಮೇಲೆ ಕೆಲಸ ಮಾಡುತ್ತದೆ. ಇದನ್ನು ಮೊದಲು ಆಂಡ್ರಾಯ್ಡ್ ಇನ್ಕ್. ಎಂಬ ಕಂಪೆನಿ ಅಭಿವೃದ್ದಿ ಪಡಿಸಿದ್ದು, ನಂತರ ಈ ಕಂಪೆನಿಯನ್ನು Google ಕೊಂಡುಕೊಂಡಿತು, ಮತ್ತು ಇತ್ತೀಚೆಗೆ ಇದನ್ನು Open Handset Alliance ಖರೀದಿ ಮಾಡಿದೆ. ಇದು ತಂತ್ರಾಂಶ ತಂತ್ರಜ್ಞರಿಗೆ ನಿರ್ವಹಿಸಲ್ಪಟ್ಟ ಸಂಕೇತ ನಿರ್ವಹಿಸಲ್ಪಟ್ಟ ಸಂಕೇತಗಳನ್ನು Java (programming language)ಜಾ ವಾ ಭಾಷೆ ಯಲ್ಲಿ ಬರೆಯಲು ಅನುವು ಮಾಡಿಕೊಡುವುದಲ್ಲದೆ, ಗೂಗಲ್ ಅಭಿವೃದ್ದಿಪಡಿಸಿರುವ ಜಾವ ಲೈಬ್ರರಿಗಳಿಂದ ಮೊಬೈಲ್ ಸಾಧನವನ್ನು ನಿಯಂತ್ರಿಸಲು ಸಾಧ್ಯವಾಗಿಸುತ್ತದೆ. ಆಂಡ್ರಾಯ್ಡ್, ಇಂಕ್ ಆಂಡಿ ರೂಬಿನ್ (ಅಪಾಯ ಸಹ ಸಂಸ್ಥಾಪಕ), 2003 ಅಕ್ಟೋಬರ್ನಲ್ಲಿ ಕ್ಯಾಲಿಫೋರ್ನಿಯಾದ ಪಾಲೊ ಆಲ್ಟೊದಲ್ಲಿ ರಲ್ಲಿ ಸ್ಥಾಪಿಸಲಾಯಿತು ಸಮೃದ್ಧ ಮೈನರ್ (ವೈಲ್ಡ್ ಫೈರ್ ಸಂಪರ್ಕ ಸಹ ಸಂಸ್ಥಾಪಕ, ಇಂಕ್.), ನಿಕ್ ಸಿಯರ್ಸ್ (ವಿ.ಪಿ. ಒಮ್ಮೆ T- ಮೊಬೈಲ್), ಮತ್ತು ಕ್ರಿಸ್ ವೈಟ್ (WebTV ನಲ್ಲಿ ನೇತೃತ್ವದ ವಿನ್ಯಾಸ ಮತ್ತು ಇಂಟರ್ಫೇಸ್ ಅಭಿವೃದ್ಧಿಗೊಳಿಸಲಾಯಿತು ರೂಬಿನ್ ರ ಪದಗಳಲ್ಲಿ, "ಅದರ ಮಾಲೀಕರ ಸ್ಥಳ ಮತ್ತು ಆದ್ಯತೆಗಳನ್ನು ಅರ್ಥ ಮಾಡಿಕೊಂಡ ಒಂದು ಚುರುಕಾದ ಮೊಬೈಲ್ ಸಾಧನಗಳು"). ಕಂಪೆನಿಯ ಮೊದಲಿನ ಉದ್ದೇಶಗಳನ್ನು ಡಿಜಿಟಲ್ ಕ್ಯಾಮೆರಾಗಳ ಮುಂದುವರಿದ ಆಪರೇಟಿಂಗ್ ಸಿಸ್ಟಮ್ ಅಭಿವೃದ್ಧಿಪಡಿಸಲು ಸಿದ್ದವಾಗಿ ಇದ್ದರು. ಆದರೂ, ಇದು ಸಾಧನಗಳಿಗೆ ಮಾರುಕಟ್ಟೆ ಅಲ್ಲ ಎಂದು ಸಾಕಷ್ಟು ದೊಡ್ಡದಾಗಿ ಅರಿತುಕೊಂಡು, ಕಂಪನಿಯ ಪ್ರಯತ್ನ ಸಿಂಬಿಯಾನ್ ಮತ್ತು ಮೈಕ್ರೋಸಾಫ್ಟ್ ವಿಂಡೋಸ್ ಮೊಬೈಲ್ ಪ್ರತಿಸ್ಪರ್ಧಿಯಾಗಿ ಎಂದು ಒಂದು ಸ್ಮಾರ್ಟ್ಫೋನ್ ಆಪರೇಟಿಂಗ್ ಸಿಸ್ಟಮ್ ಉತ್ಪಾದಿಸುವ ಕಡೆಗೆ ಹೋಯಿತು. ಸಂಸ್ಥಾಪಕರು ಮತ್ತು ಆರಂಭಿಕ ನೌಕರರು ಹಿಂದಿನ ಸಾಧನೆಗಳು ಹೊರತಾಗಿಯೂ, ಆಂಡ್ರಾಯ್ಡ್ ಇಂಕ್ ಮೊಬೈಲ್ಗಳಿಂದ ತಂತ್ರಾಂಶ ಕೆಲಸ ಮಾತ್ರ ಎಂದು ಬಹಿರಂಗಮಾಡಿ, ರಹಸ್ಯವಾಗಿ ಕಾರ್ಯಾಚರಣೆ ಶುರುವಿಟ್ಟುಕೊಂಡರು. ಅದೇ ವರ್ಷ, ರೂಬಿನ್ ಹಣ ಕಳೆದುಕೊಂಡು. ಸ್ಟೀವ್ ಪರ್ಲ್ಮಾನ್, ರೂಬಿನ್ ಆಪ್ತ ಸ್ನೇಹಿತ, ಅವರ ನಗದು $ 10,000 ತಂದು ಕಂಪನಿಯಲ್ಲಿನ ಷೇರುಗಳನ್ನು ನಿರಾಕರಿಸಿದರು. ಜುಲೈ 2005 ರಲ್ಲಿ, ಗೂಗಲ್ ಆಂಡ್ರಾಯ್ಡ್ ಇಂಕ್ ಕನಿಷ್ಠ $ 50 ದಶಲಕ್ಷಕ್ಕೆ ರೂಬಿನ್, ಮೈನರ್ ಮತ್ತು ವೈಟ್ ಅವರ ಪ್ರಮುಖ ಕೆಲಸಗಾರನ್ನು, ಸ್ವಾಧೀನಪಡಿಸಿಕೊಂಡಿತು. ಸ್ವಾಧೀನದ ನಂತರ ಅವರು  ಕಂಪನಿಯಲ್ಲಿ  ಉಳಿದರು.ಹೆಚ್ಚು ಜನರಿಗೆ ಆಂಡ್ರಾಯ್ಡ್ ಇಂಕ್ ಬಗ್ಗೆ ತಿಳಿಯಲಿಲ್ಲ, ಆದರೆ ಅನೇಕರು ಗೂಗಲ್ ಈ ಕ್ರಮದಲ್ಲಿ  ಮೊಬೈಲ್ ಫೋನ್ ಮಾರುಕಟ್ಟೆ ಪ್ರವೇಶಿಸಲು ಯೋಜನೆ ಮಾಡುತ್ತಿದೆ ಎಂದು ಭಾವಿಸಿದರು.ಗೂಗಲ್ ನಲ್ಲಿ, ರೂಬಿನ್ ನೇತೃತ್ವದ ತಂಡ ಲಿನಕ್ಸ್ ಕರ್ನಲ್ ನಡೆಸಲ್ಪಡುವ ಒಂದು ಮೊಬೈಲ್ ಸಾಧನದ ವೇದಿಕೆ ಅಭಿವೃದ್ಧಿಪಡಿಸಿತು  ಗೂಗಲ್ ಹೊಂದಿಕೊಳ್ಳುವ, ಅಪ್ಗ್ರೇಡ್ ಮಾಡಬಹುದಾದ ವ್ಯವಸ್ಥೆಯನ್ನು ಒದಗಿಸುವಂತೆ ವಾಗ್ದಾನ ಮಾಡಿತು ಮತ್ತು  ಹ್ಯಾಂಡ್ಸೆಟ್ ತಯಾರಕರ ಮತ್ತು ವಾಹಕ ವೇದಿಕೆ ಮಾರಾಟಕ್ಕೆ ಇಳಿಯಿತು. ಗೂಗಲ್ ಯಂತ್ರಾಂಶ ಘಟಕ ಮತ್ತು ತಂತ್ರಾಂಶ ಪಾಲುದಾರರ ಸರಣಿಯನ್ನೇ ಪೂರೈಸಿದೆ ಮತ್ತು ತಮ್ಮ ಕಡೆಯಿಂದ ಸಹಕಾರ ವಿವಿಧ ಪದವಿಗಳನ್ನು ತೆರೆದಿದೆ ಎಂದು ವಾಹಕ ಸೂಚಿಸಿದರು.,
ಅಭಿವೃದ್ಧಿ
ಆಂಡ್ರಾಯ್ಡ್ ಖಾಸಗಿಯಾಗಿ ಗೂಗಲ್ ಅಭಿವ್ರುದ್ದಿಪದಿಸುತ್ತಿತ್ತು ಆದರೇ ಇತ್ತೀಚಿನ ಬದಲಾವಣೆಗಳನ್ನು ಮತ್ತು ನವೀಕರಣಗಳನ್ನು ಬಿಡುಗಡೆ ಸಿದ್ದವಾಗುವ ತನಕ ಅಭಿವೃದ್ಧಿ ಕಂಡಿತು ಮಾತು ನಂತರ ಮೂಲ ಕೋಡ್ ಸಾರ್ವಜನಿಕವಾಗಿ ಲಭ್ಯವಾಯಿತು .ಈ ಮೂಲ ಕೋಡ್ ಆಯ್ದ ಸಾಧನಗಳಲ್ಲಿ ಬದಲಾವಣೆ ಇಲ್ಲದೆ, ಸಾಮಾನ್ಯವಾಗಿ ನೆಕ್ಸಸ್ ಸರಣಿ ಸಾಧನಗಳು ಹೊಂದಿರುತ್ತವೆ. ಮೂಲ ಕೋಡ್, ಪ್ರತಿಯಾಗಿ, ಒಇಎಮ್ಗಳು ತಮ್ಮ ಯಂತ್ರಾಂಶಗಳಲ್ಲಿ ಕಾರ್ಯನಿರ್ವಹಿಸಲು ಅಳವಡಿಸಲಾಗುತ್ತದೆ. ಆಂಡ್ರಾಯ್ಡ್ ಮೂಲ ಕೋಡ್, ನಿರ್ಧಿಷ್ಟವಾದ ಯಂತ್ರಾಂಶ ಘಟಕಗಳಲ್ಲಿ ಮಾತ್ರ ಅಗತ್ಯವಿದೆ ಎಂದು ಸಾಮಾನ್ಯವಾಗಿ ಸ್ವಾಮ್ಯದ ಸಾಧನ ಚಾಲಕಗಳು ಹೊಂದಿರುತ್ತವೆ.
ಉಲ್ಲೇಖಗಳು
ವರ್ಗ:ಗಣಕ ವಿಜ್ಞಾನ ವರ್ಗ:ತಂತ್ರಾಂಶಗಳು
ಬೇಕನ್ ಸ್ಫೋಟ
ಒಂದು ಬೇಕನ್ ಸ್ಫೋಟವು ಹಂದಿಮಾಂಸ ಭಕ್ಷ್ಯವಾಗಿದೆ, ಅದು ಬೇಕನ್ ಸವಿಯುವ ಸಾಸೇಜ್ ಮತ್ತು ಪುಡಿಮಾಡಿದ ಬೇಕನ್ ತುಂಬಿದ ಸುತ್ತಲೂ ಸುತ್ತುತ್ತದೆ. ಅಮೇರಿಕನ್- ಫುಟ್ಬಾಲ್- ಗಾತ್ರದ ಖಾದ್ಯವನ್ನು ಹೊಗೆಯಾಡಿಸಲಾಗುತ್ತದೆ ಅಥವಾ ಬೇಯಿಸಲಾಗುತ್ತದೆ. BBQ ಅಡಿಕ್ಟ್ಸ್ ಬ್ಲಾಗ್ ನಲ್ಲಿ ಪೋಸ್ಟ್ ಮಾಡಿದ ನಂತರ ಇದು ವ್ಯಾಪಕವಾಗಿ ಜನಪ್ರಿಯವಾಯಿತು ಮತ್ತು ತಿನ್ನುವುದನ್ನು ಚರ್ಚಿಸುವ ಹಲವಾರು ಕಥೆಗಳೊಂದಿಗೆ ಮುಖ್ಯವಾಹಿನಿ ಮಾಧ್ಯಮಕ್ಕೆ ತ್ವರಿತವಾಗಿ ಹರಡಿತು. ಕಾಲಾನಂತರದಲ್ಲಿ, ಲೇಖನಗಳು ಇಂಟರ್ನೆಟ್ "ಬಜ್" ಅನ್ನು ಸ್ವತಃ ಚರ್ಚಿಸಲು ಪ್ರಾರಂಭಿಸಿದವು. [1]
ಬೇಕನ್ ಸ್ಫೋಟವನ್ನು ಬೇಕನ್, ಸಾಸೇಜ್, ಬಾರ್ಬೆಕ್ಯೂ ಸಾಸ್ ಮತ್ತು ಬಾರ್ಬೆಕ್ಯೂ ಮಸಾಲೆ ಅಥವಾ ರಬ್‌ನಿಂದ ತಯಾರಿಸಲಾಗುತ್ತದೆ. ಸಾಸೇಜ್, ಸಾಸ್ ಮತ್ತು ಪುಡಿಮಾಡಿದ ಬೇಕನ್ ಹಿಡಿಯಲು ಬೇಕನ್ ಒಂದು ನೇಯ್ಗೆ ಜೋಡಿಸಲಾಗುತ್ತದೆ. ಒಮ್ಮೆ ಉರುಳಿಸಿದಾಗ, ಬೇಕನ್ ಸ್ಫೋಟವನ್ನು ಬೇಯಿಸಲಾಗುತ್ತದೆ, ಬೇಯಿಸಲಾಗುತ್ತದೆ, ಕತ್ತರಿಸಿ ಕೊಡಲಾಗುತ್ತದೆ. ಬೇಕನ್ ಸ್ಫೋಟದ ಸೃಷ್ಟಿಕರ್ತರು ಪಾಕವಿಧಾನಗಳನ್ನು ಒಳಗೊಂಡ ಒಂದು ಕುಕ್ಬುಕ್ ಅನ್ನು ತಯಾರಿಸಿದರು, ಇದು ಅಂತಿಮವಾಗಿ 2010 ರ ಗೌರ್ಮಾಂಡ್ ವರ್ಲ್ಡ್ ಕುಕ್ಬುಕ್ ಪ್ರಶಸ್ತಿಗಳನ್ನು "ಬೆಸ್ಟ್ ಬಾರ್ಬೆಕ್ಯೂ ಬುಕ್ ದಿ ವರ್ಲ್ಡ್" ಗೆ ಗೆದ್ದಿತು. ಬೇಕನ್ ಸ್ಫೋಟ 2013 ಬ್ಲೂ ರಿಬ್ಬನ್ ಬೇಕನ್ ಉತ್ಸವದಲ್ಲಿ ಸಹ ಜಯಗಳಿಸಿತು.
ಇತಿಹಾಸ ಮತ್ತು ಮೂಲ
ಜೇಸನ್ ಡೇ ಮತ್ತು ಆರನ್ ಕ್ನಾನಿಸ್ಟರ್ ಡಿಸೆಂಬರ್ ೨೦೦೮ ರಲ್ಲಿ ಅವರ "BBQ ಅಡಿಕ್ಟ್ಸ್" ಬ್ಲಾಗಿನಲ್ಲಿ ಈ ಭಕ್ಷ್ಯವನ್ನು ಪೋಸ್ಟ್ ಮಾಡಿದರು. ತ್ವರಿತವಾಗಿ ಇಂಟರ್ನೆಟ್ ವಿದ್ಯಮಾನವಾಯಿತು. ಇದು ೫೦೦೦೦೦ ಕ್ಕಿಂತ ಹೆಚ್ಚು ಹಿಟ್‌ಗಳು ಮತ್ತು ಬ್ಲಾಗಿಗೆ ೧೬೦೦೦ ಲಿಂಕ್‌ಗಳನ್ನು ಸೃಷ್ಟಿಸಿತು ಮತ್ತು ರಾಜಕೀಯ ಬ್ಲಾಗುಗಳಲ್ಲಿಯೂ ಕೂಡಾ " ಮಾಂಸದಂತಹ ರಿಪಬ್ಲಿಕನ್‌ಗಳು" ಎಂಬ ಉಕ್ತಿ ಶುರುವಾಗಲು  ಕಾರಣವಾಯಿತು. ಬೇಕನ್ ಸ್ಫೋಟ ಖಾದ್ಯವನ್ನು ತಯಾರಿಸಲು ಹಲವಾರು ಯೂಟ್ಯೂಬ್ ವೀಡಿಯೊಗಳು ಸಹ ಇವೆ.
ಈ ತಿನಿಸನ್ನು ವಿನ್ಯಾಸಗೊಳಿಸಿದ ಜೇಸನ್ ಡೇ ಮತ್ತು ಆರನ್ ಕ್ನಾನಿಸ್ಟರ್ ಇಬ್ಬರೂ ಕನ್ಸಾಸ್ / ಕಾನ್ಸಾಸ್ ನಗರದ ಬಾರ್ಬೆಕ್ಯೂ ಸ್ಪರ್ಧೆಯಲ್ಲಿ ಪಾಲ್ಗೊಳ್ಳುವ ಶೆಫ್‌ಗಳು. ಬೆರಳು ಸುಡುವಷ್ಟು ರುಚಿ BBQ ತಂಡ(Burnt Finger Barbeque) ಅಡುಗೆ ಸ್ಪರ್ಧೆಗಳಲ್ಲಿ ಸ್ಪರ್ಧಿಸುವಾಗ, ಹೊಸತು ಅಡುಗೆ ಮಾಡಲೋಸುಗ ಈ ತಿನಿಸನ್ನು ಕಂಡುಹಿಡಿದರು. ಟೆಲಿಗ್ರಾಫ್ ಪತ್ರಿಕೆಯ ಪ್ರಕಾರ, "ಅಂತಿಮ ಬೇಕನ್ ಪಾಕವಿಧಾನವನ್ನು ರಚಿಸಲು ಟ್ವಿಟ್ಟರ್‌ನಲ್ಲಿ, ಸವಾಲು ಪಡೆದ ನಂತರ ಅವರು ಸವಿಯಾದ ಅಂಶದೊಂದಿಗೆ ಬಂದರು." ಅವರು ತಮ್ಮ ನಾವೀನ್ಯತೆಯನ್ನು "ಬೇಕನ್ ಸ್ಫೋಟ: ಎಲ್ಲಾ ಪಾಕವಿಧಾನಗಳ BBQ ಸಾಸೇಜ್ ರೆಸಿಪಿ" ಎಂದು ನಾಮಕರಣ ಮಾಡಿದರು. ಬೇಕನ್ ಸ್ಫೋಟವು ಹಿಂದೆ ಪ್ರಕಟವಾದ ಅನೇಕ ಪಾಕವಿಧಾನಗಳನ್ನು ಹೋಲುತ್ತದೆ. ಜೇಸನ್ ಡೇ ಮತ್ತು ಕ್ನಾನಿಸ್ಟರ್ ಈ ಪರಿಕಲ್ಪನೆಯನ್ನು ಕಂಡುಹಿಡಿದಿದ್ದಾರೆ ಎಂದು ಹೇಳಿಕೊಳ್ಳುವುದಿಲ್ಲವಾದರೂ, "ಬೇಕನ್ ಸ್ಫೋಟ" ಪದವನ್ನು ಟ್ರೇಡ್‌ಮಾರ್ಕ್ ಎಂದು ಪ್ರತಿಪಾದಿಸಿದರು.
ವಿಧಾನ
ಬೇಕನ್ ಸ್ಫೋಟವನ್ನು ವಿಶ್ವದಲ್ಲಿಯೇ ಅತಿ ಹೆಚ್ಚು ಬಾರಿ ಡೌನ್‍ಲೋಡ್ ಮಾಡಲಾದ ಖಾದ್ಯ ಎಂದು ಕೆಲವರು ಬಣ್ಣಿಸುತ್ತಾರೆ.
ಹರಿಕಾಂಭೋಜಿ
ಹರಿಕಾಂಭೋಜಿಕರ್ನಾಟಕ ಸಂಗೀತಪದ್ಧತಿಯ ಮೇಳಕರ್ತ ರಾಗಗಳಲ್ಲಿ ಇಪ್ಪತ್ತೆಂಟನೆಯದು.ಮುತ್ತುಸ್ವಾಮಿ ದೀಕ್ಷಿತರು ಇದನ್ನು ಹರಿಕೇದಾರ ಗೌಳ ಎಂದು ಹೆಸರಿಸಿದ್ದಾರೆ. ಹಿಂದೂಸ್ತಾನಿ ಸಂಗೀತ ಪದ್ಧತಿಯಲ್ಲಿ ಈ ರಾಗವು ಖಮಾಜ್ ಥಾಟ್‍ಗೆ ಸಮಾನವಾಗಿದೆ.
ರಾಗ ಲಕ್ಷಣ ಮತ್ತು ಸ್ವರೂಪ
ಇದು ಐದನೆಯ "ಬನ" ಚಕ್ರದ ನಾಲ್ಕನೆಯ ರಾಗ.ಇದರ ಆರೋಹಣ ಮತ್ತು ಅವರೋಹಣದಲ್ಲಿ ಎಲ್ಲಾ ಶುದ್ಧ ಸ್ವರಗಳೂ ಇದ್ದು ಅವುಗಳು ಈ ಕೆಳಗಿನಂತಿವೆ.
ಇದು ಒಂದು ಸಂಪೂರ್ಣ ರಾಗವಾಗಿದೆ.
ಜನ್ಯ ರಾಗಗಳು
ಈ ರಾಗಕ್ಕೆ ದೊಡ್ಡ ಪ್ರಮಾಣದಲ್ಲಿ ಜನ್ಯ ರಾಗಗಳಿದ್ದು,ಕಾಂಭೋಜಿ,ಕೆದಾರಗೌಳ,ಮೋಹನ,ಸಹನ,ಯದುಕುಲ ಕಾಂಭೋಜಿ ಮುಂತಾದವುಗಳು ಜನಪ್ರಿಯವಾಗಿವೆ.
ಜನಪ್ರಿಯ ರಚನೆಗಳು
ಈ ರಾಗದಲ್ಲಿ ಜನಪ್ರಿಯ ರಚನೆಗಳು
ಬಾಹ್ಯ ಸಂಪರ್ಕಗಳು
ವರ್ಗ:ಕರ್ನಾಟಕ ಸಂಗೀತ ವರ್ಗ:ಕರ್ನಾಟಕ ಸಂಗೀತ ರಾಗಗಳು
ಕಿರಣ್ ಮಜುಮ್ದಾರ್‌-ಷಾ
ಕಿರಣ್ ಮಜುಮ್ದಾರ್- ಷಾ ( ಮಾರ್ಚ್ ೨೩, ೧೯೫೩) ಭಾರತೀಯ ಉದ್ಯಮಿ. ಅವರು ಬೆಂಗಳೂರಿನ ಬಯೋಕಾನ್ ಸಂಸ್ಥೆಯ ಮುಖ್ಯಸ್ಥರಾಗಿ, ಆ ಸಂಸ್ಥೆಯ ಮೂಲಕ ಮಾಡಿರುವ ಅಪಾರ ಸಾಧನೆಗಳಿಗಾಗಿ ಪ್ರಸಿದ್ಧಿ ಪಡೆದಿದ್ದಾರೆ.
ಜೀವನ
ಬಯೋಕಾನ್ ಸಂಸ್ಥೆಯ ಮುಖ್ಯಸ್ಥರಾದ ಕಿರಣ್ ಮಜುಂದಾರ್ ಅವರು ಮಾರ್ಚ್ ೨೩, ೧೯೫೩ರ ವರ್ಷದಲ್ಲಿ ಜನಿಸಿದರು. ಅವರು ಬೆಂಗಳೂರಿನಲ್ಲಿ ಕಾಲೇಜುವರೆಗಿನ ಶಿಕ್ಷಣ ಮತ್ತು ಆಸ್ಟ್ರೇಲಿಯಾದಲ್ಲಿ ಹೆಚ್ಚಿನ ಶಿಕ್ಷಣ ಪಡೆದಿದ್ದಾರೆ.
ಬಯೋಕಾನ್ ಸಾಧನೆ
ಕಿರಣ್ ಮಜುಂದಾರ್ ಇಂದು ತಮ್ಮ 'ಬಯೋಕಾನ್' ಸಂಸ್ಥೆಯನ್ನು ವಿಶ್ವದ ಪ್ರತಿಷ್ಠಿತ ಸಂಸ್ಥೆಯಾಗಿ ಪರಿವರ್ತಿಸಿದ್ದಾರೆ. ವೈದ್ಯಕೀಯ ಕ್ಷೇತ್ರದಲ್ಲಿ ಹಲವು ಪ್ರತಿಷ್ಠಿತ ಉತ್ಪನ್ನಗಳನ್ನು ನೀಡುತ್ತಿರುವ ಬಯೋಕಾನ್ ಸಂಸ್ಥೆಯನ್ನು ಕಿರಣ್ ಮಜುಂದಾರ್ ಅವರು ಪ್ರಾರಂಭಿಸಿದ್ದು ಕೇವಲ ಹತ್ತು ಸಾವಿರ ರೂಪಾಯಿಗಳ ಬಂಡವಾಳದ ಮೂಲಕ, ತಮ್ಮ ಮನೆಯ ಶೆಡ್ ಒಂದರಲ್ಲಿ. ಅಂದಿನ ದಿನದಲ್ಲಿ ಅವರಿಗೆ ಯಾರೂ ಸಹಾಯಕ್ಕೆ ಬರಲಿಲ್ಲ. ತಮ್ಮ ನಿರಂತರ ಪರಿಶ್ರಮ ಮತ್ತು ಆತ್ಮವಿಶ್ವಾಸದಿಂದ ಇಂದು ಬಯೋಕಾನ್ ಸಂಸ್ಥೆ ಆ ಮಾದರಿಯ ಸಂಸ್ಥೆಗಳಲ್ಲಿ ವಿಶ್ವದಲ್ಲೇ ಏಳನೇ ಅತಿ ದೊಡ್ಡ ಸಂಸ್ಥೆಯಾಗಿದೆ.
ಪ್ರಶಸ್ತಿ ಗೌರವಗಳು ಮತ್ತು ಸಾಧನೆಗಳು
ಕಿರಣ್ ಮಜುಂದಾರ್ ಅವರಿಗೆ ಅವರ ಸಾಧನೆಗಾಗಿ ಭಾರತ ಸರ್ಕಾರದ ಪದ್ಮಶ್ರೀ, ಪದ್ಮಭೂಷಣ ಪ್ರಶಸ್ತಿಗಳು ಸಂದಿವೆ. ಪ್ರತಿಷ್ಠಿತ ಟೈಮ್ಸ್ ಪತ್ರಿಕೆ ಹೆಸರಿಸಿರುವ ನೂರು ಜನ ವಿಶ್ವ ಪ್ರಮುಖರಲ್ಲಿ ಮತ್ತು ಫೋರ್ಬ್ಸ್ನ್ ಹೆಸರಿಸಿರುವ ನೂರು ಪ್ರಮುಖರ ಪಟ್ಟಿಯಲ್ಲಿ ಮತ್ತು ಫೈನಾನ್ಸಿಯಲ್ ಟೈಮ್ಸ್ ಹೆಸರಿಸಿರುವ ಐವತ್ತು ಪ್ರಮುಖರ ಪಟ್ಟಿಯಲ್ಲಿ ಕಿರಣ್ ಮಜುಂದಾರ್ ಅವರು ವಿರಾಜಿಸಿದ್ದಾರೆ.
ಸಾಮಾಜಿಕ ಕೊಡುಗೆಗಳು
ನಿರಂತರ ತಮ್ಮ ಸಂಸ್ಥೆಯ ಆರ್ಥಿಕ ಉನ್ನತಿಯ ಸಾಧನೆಯಲ್ಲದೆ, ಗ್ರಾಮೀಣ ಪರಿಸರದ ಉನ್ನತೀಕರಣ, ಗ್ರಾಮೀಣ ಜನರಿಗೆ ಔದ್ಯೋಗಿಕ ಮತ್ತು ಶಿಕ್ಷಣ ಸೌಲಭ್ಯ ಒದಗಿಸುವ ನಿಟ್ಟಿನಲ್ಲಿ ಸಹಾ ಕಿರಣ್ ಮಜುಂದಾರ್ ಅವರು ಗಣನೀಯ ಕೊಡುಗೆಗಳನ್ನು ನೀಡುತ್ತಿದ್ದಾರೆ.
ವರ್ಗ:ಭಾರತೀಯ ಉದ್ಯಮಿಗಳು ವರ್ಗ: ಭಾರತೀಯ ಮಹಿಳಾ ಉದ್ಯಮಿಗಳು
ಸಮೀರಾ ರೆಡ್ಡಿ
ಸಮೀರಾ ರೆಡ್ಡಿ (ಜನನ ೧೪ ಡಿಸೆಂಬರ್ ೧೯೮೦) ಹಿಂದಿ ಚಲನಚಿತ್ರಗಳಲ್ಲಿ ನಟಿಸಿದ ಭಾರತೀಯ ನಟಿ. ಅವರು ಕೆಲವು ತೆಲುಗು ಮತ್ತು ತಮಿಳು ಚಲನಚಿತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ.
೨೦೦೨ರ ಚಿತ್ರ ಮೈನೆ ದಿಲ್ ತುಝ್‌ಕೋ ದಿಯಾ ದ ಮೂಲಕ ಸಮೀರಾ  ರೆಡ್ಡಿ ಅವರು ಚಿತ್ರರಂಗ ಪ್ರವೇಶ ಮಾಡಿದರು. ಡರ್‌ನಾ ಮನಾ ಹೈ (೨೦೦೩), ಅನಿಲ್_ಕಪೂರ್ ಜೊತೆಗಿನ ಮುಸಾಫಿರ್ (೨೦೦೪), ಜೈ ಚಿರಂಜೀವಾ (೨೦೦೫), ಟ್ಯಾಕ್ಸಿ ಸಂಖ್ಯೆ ೯೨೧೧(೨೦೦೬), ಅಶೋಕ್ (೨೦೦೬), ರೇಸ್ (೨೦೦೮), ವಾರಣಮ್ ಆಯಿರಮ್ (೨೦೦೮), ಡಿ ದಾನಾ ಡಾನ್ (೨೦೦೯), ಆಕ್ರೋಶ್ (೨೦೧೦), ವೆಟ್ಟೈ (೨೦೧೨) ಮತ್ತು ತೇಜ಼್ (೨೦೧೨)
ಬಾಲ್ಯ
೧೪ ಡಿಸೆಂಬರ್ ೧೯೮೦ರಂದು ಆಂಧ್ರ ಪ್ರದೇಶದ ರಾಜಮಂಡ್ರಿಯಲ್ಲಿ ತೆಲುಗು ಕುಟುಂಬದಲ್ಲಿ ಸಮೀರಾ ಜನಿಸಿದರು. ಸಮೀರಾ ತಾಯಿ ನಕ್ಷತ್ರ ರೆಡ್ಡಿಯವರು ಜೀವವಿಜ್ಞಾನಿ ಮತ್ತು ಒಂದು NGO ಯೊಂದಿಗೆ ಕೆಲಸ ಮಾಡಿದರು. ಅವಳಿಗೆ ಇಬ್ಬರು ಒಡಹುಟ್ಟಿದವರು, ಮಾಜಿ ವಿಜೆ ಮತ್ತು ಸೂಪರ್‌ಮಾಡೆಲ್ ಮೇಘನಾ ರೆಡ್ಡಿ ಅವರು ಮುಂಬೈನ ಮಹೀಮ್ನ ಬಾಂಬೆ ಸ್ಕಾಟಿಷ್ ಶಾಲೆಯಲ್ಲಿ ವಿದ್ಯಾಭ್ಯಾಸ ಮಾಡಿದರು ಮತ್ತು ಸಿಡೆನ್ಹಾಮ್ ಕಾಲೇಜ್ನಿಂದ ಪದವಿ ಪಡೆದರು.
ಸಮೀರ್ ತನ್ನನ್ನು ತಾನು "ಕುಟುಂಬದಲ್ಲಿ ಕುರೂಪಿ ಮಗು" ಎಂದು ಬಣ್ಣಿಸಿಕೊಂಡಿದ್ದಾರೆ. ನಾನು 19 ರ ವಯಸ್ಸಿನವರೆಗೆ ಕನ್ನಡಕ ಧರಿಸಿದ ಧಡೂತಿ ಹುಡುಗಿಯಾಗಿದ್ದೆ" ಎಂದು ಪತ್ರಿಕೆಯ ಸಂದರ್ಶನದಲ್ಲಿ ಉಲ್ಲೇಖಿಸುತ್ತಾಳೆ.
ವೃತ್ತಿ
ಸಮೀರಾ ಮೊದಲಿಗೆ ಗಝಲ್ ಗಾಯಕ ಪಂಕಜ್ ಉಧಸ್ ಅವರ "ಔರ್ ಅಹಿಸ್ಟಾ" ಸಂಗೀತ ವೀಡಿಯೋದಲ್ಲಿ ೧೯೯೭ರಲ್ಲಿ ಕಾಣಿಸಿಕೊಂಡರು. ೨೦೦೦ರ ದಶಕದ ಆರಂಭದಲ್ಲಿ ಸಮೀರಾ ತಮಿಳು ಚಿತ್ರದಲ್ಲಿ ನಟಿಯಾಗಿ ಆಯ್ಕೆಯಾದರು. ಆದರೆ ಆ ಚಿತ್ರದಿಂದ ಹೊರನಡೆಯಬೇಕಾಯಿತು. ಮಾಡೆಲಿಂಗ್ ಅನುಭವದಿಂದ ಅವರು ಬಾಲಿವುಡ್ ಗಮನವನ್ನು ಸೆಳೆದರು. ೨೦೦೨ರ ಹಿಂದಿ ಚಿತ್ರ ಮೈನೆ ದಿಲ್ ತುಜ್ಕೊ ದಿಯದಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸಿದರು. ೨೦೦೪ರಲ್ಲಿ, ಅವರು ಮುಸಾಫಿರ್ ಅನಿಲ್ ಕಪೂರ್, ಸಂಜಯ್ ದತ್ ಮತ್ತು ಕೋಯ್ನಾ ಮಿತ್ರರ ಎದುರು ಕಾಣಿಸಿಕೊಂಡರು.
ಮಾಡೆಲಿಂಗ್
ಸಮೀರಾ ರೆಡ್ಡಿ ೨೦೧೨ರಲ್ಲಿ ಮಿಸ್ ಶ್ರೀಲಂಕಾ ಆನ್ಲೈನ್ ಸ್ಪರ್ಧೆಯ ನ್ಯಾಯಾಧೀಶರಾಗಿದ್ದರು. ಹಲವು ಬಾರಿ ಮಾರ್ಜಾಲ ನಡಿಗೆಯ ರಾಂಪ್ ಷೋ ಗಳಲ್ಲಿ ಭಾಗವಹಿಸಿ ಮನ್ನಣೆ ಪಡೆದ
ಬದುಕು
ಸಮೀರಾ ರೆಡ್ಡಿ ಅಮೇರಿಕನ್ ಟಾಕ್ ಶೋ ನಲ್ಲಿ ಜನಪ್ರಿಯರಾದ ಓಪ್ರಾ ವಿನ್ಫ್ರೇ ಅವರ ದೊಡ್ಡ ಅಭಿಮಾನಿ. ಪರ್ಮೇಶ್ವರ್ ಗೋದ್ರೆಜ್ ಆಯೋಜಿಸಿದ್ದ ಸ್ವಾಗತ ಸಮಾರಂಭದಲ್ಲಿ  ಓಪ್ರಾ ವಿನ್ಫ್ರೇ ಅವರು ಭಾರತಕ್ಕೆ ಭೇಟಿ ನೀಡಿದ ಸಂದರ್ಭದಲ್ಲಿ ಓಪ್ರಾ ಅವರನ್ನು ಭೇಟಿಯಾದರು. ಸಮೀರಾ ರೆಡ್ಡಿ ಸೀರೆ ಧರಿಸಿ ಮಾಡೆಲಿಂಗ್‌ನಲ್ಲಿ ಜನಪ್ರಿಯರಾದುದರಿಂದ, ಓಪ್ರಾ ವಿನ್ಫ್ರೇ  ಅವರು ಅಮೇರಿಕೆಗೆ ತೆರಳುವ ಮುನ್ನ , ಸೀರೆಯನ್ನೇ ಉಡುಗೊರೆಯಾಗಿ ನೀಡಿದರು.
ರೆಡ್ಡಿ 21 ಜನವರಿ 2014 ರಂದು ಉದ್ಯಮಿಯಾದ ಅಕ್ಷಯ್ ವಾರ್ಡೆ ಅವರನ್ನು ವಿವಾಹವಾದರು. ಇದು ಸಾಂಪ್ರದಾಯಿಕ ಮಹಾರಾಷ್ಟ್ರ ವಿವಾಹವಾಗಿತ್ತು. ಸಮೀರಾ ೨೪ ಮೇ ೨೦೧೫ ರಂದು ಪುತ್ರನಿಗೆ ಜನ್ಮ ನೀಡಿದರು.
ಕನ್ನಡ ಚಿತ್ರಗಳು
ಹೆಚ್ಚಾಗಿ ಹಿಂದಿ, ತೆಲುಗು, ತಮಿಳು ಮತ್ತು ಬೆಂಗಾಲಿ ಚಿತ್ರಗಳಲ್ಲಿ ನಟಿಸುವ ಸಮೀರಾ ವರದ ನಾಯಕ ಚಿತ್ರದಲ್ಲಿ ಸುದೀಪ್ರಿಗೆ ಜೋಡಿಯಾಗಿ ನಟಿಸಿದರು. ಸಮೀರಾರೊಂದಿಗೆ ನಟಿಸಿದ್ದು ಉತ್ತಮ ಅನುಭವ ಎಂದು ಸುದೀಪ್ ಹೊಗಳಿದ್ದರು. ಬಹುತೇಕ ಚಿತ್ರಗಳಲ್ಲಿ ಮಾದಕ ಪಾತ್ರಗಳಲ್ಲಿಯೇ ಕಾಣಿಸಿಕೊಂಡ ಸಮೀರಾ ತಾವು ನಟಿಸಿದ ಚಿತ್ರಗಲ ಬಗ್ಗೆ ತಮಗೆ ಯಾವುದೇ ಹಿಂಜರಿಕೆ ಇಲ್ಲ ಎಂದು ಹೇಳಿಕೊಂಡಿದ್ದರು.